
Obvladovanje kreditnega tveganja pri bančnem poslovanju 
VESNA EICHMEIER & ŽAN JAN OPLOTNIK 


Povzetek Tveganju se v poslovni banki ni mogoče izogniti saj je slednje 
močno vpeto v samo naravo bančnih poslov, banke pa se morajo zavedati 
pomena učinkovitega obvladovanja tveganj, ki vključuje prvine 
prepoznavanja, merjenja, ocenjevanja in spremljanja posamezne vrste 
tveganj. Banka, ki aktivno obvladuje tveganja ima pred konkurenco 
odločilno prednost, pri čemer osrednje mesto med bančnimi tveganji, 
zavzema t.i. kreditno tveganje, ki ga opredelimo kot tveganje nastanka 
izgube zaradi neizpolnitve obveznosti dolžnika do banke. Cilj 
obvladovanja kreditnih tveganj je maksimiranje tveganja prilagojene 
donosnosti in hkrati obdržati nivo tveganja v sprejemljivih okvirjih. Pri 
obvladovanju tveganja mora banka upoštevati ne samo tveganja v 
celotnem kreditnem portfelju ampak tudi tveganja pri sklepanju 
individualnih kreditnih poslov. Obvladovanje kreditnih tveganj je ključna 
komponenta celovitega obvladovanja tveganj in bistveno vpliva na 
dolgoročno uspešnost bančnega poslovanja. Obvladovanje ključnih 
tveganj je temeljito regulirano tudi z bančnimi predpisi, med katerimi je v 
Slovenskem bančnem prostoru najpomembnejši Zakon o bančništvu s 
podzakonskimi akti. 

Credit risk management in the banking business 
VESNA EICHMEIER & ŽAN JAN OPLOTNIK 


Summary Risk in banking business can not be avoided because the latter 
is strongly embedded in the very nature of it and banks should therefore 
be aware of the importance of effective risk management, encompassing 
the identification, measurement and assessment of each type of risk. Risk 
management can be important source of gaining competitive advantage 
and a way to survive in the world of banking. One of the most important 
risk in bank is the credit risk. Credit risk can be defined as the potential 
that a bank borrower or counterparty will fail to meet its obligations. The 
goal of credit risk management is to maximise bank's risk-adjusted rate of 
return by maintaining credit risk exposure within acceptable parameters. 
Banks need to manage the credit risk inherent in the entire portfolio as 
well as the risk in invidual credits of transaction. Banks should also 
consider the relationships between credit risk and other risks. The 
effective management of credit risk is a comprehensive component of a 
comprehensive approach to risk management and essential to the long- 
term success of bank. Risk management is usualy regulated by bank 
directives, prescriptions, where the most important in Slovenia is the Law 
about banking with under law acts. 

Obvladovanje kreditnega tveganja pri bančnem poslovanju I 
V. Eichmeier & Z. J. Oplotnik A. 


Uvod 


Poslovanje kateregakoli podjetja nosi v sebi določeno mero tveganja; za poslovanje 
bank pa lahko rečemo, da je njihov položaj glede tveganj še posebno specifičen. Večina 
bančnega poslovanja je namreč povezana z določenim tveganjem, zato bi lahko rekli, da 
je pravzaprav njihov predmet poslovanja obvladovanje tveganj. Banka namreč tveganja 
sprejema, jih transformira in vgrajuje v različne produkte in storitve. Tveganje 
potencialno zmanjšuje dobiček oziroma povečuje izgubo, zato postaja obvladovanje 
tveganj ključna bančna funkcija. Banka, ki aktivno obvladuje tveganja ima pred 
konkurenco tudi odločilno prednost (glej tudi Besis, 1998, 1). 


Banka mora imeti izdelano celostno strategijo za obvladovanje tveganj, ki določa 
temeljna načela obvladovanja tveganj in vzpostavlja formalno podlago za interne akte, 
ki podrobneje opredeljujejo postopke prevzemanja in obvladovanja posameznih vrst 
tveganj (vključno z organizacijskimi pravili procesa obvladovanja tveganj in pravili 
sistema notranjih kontrol) ter oceno sposobnosti prevzemanja bančnih tveganj. Banka z 
namenom zagotavljanja dolgoročne varnosti in uspešnosti poslovanja ob izpolnjevanju 
drugih ciljev, določenih v svoji poslovni strategiji, izvaja učinkovit proces obvladovanja 
tveganj, prevzema tveganja v okviru svojih sposobnosti, upravlja z vsemi tveganji, ki 
imajo oz. bi lahko imela pomemben učinek na poslovanje banke, zagotavlja potreben 
kapital ter dosega uravnoteženo razmerje med tveganji in donosi. 


Osrednje mesto med tveganji, ki mu vsi priznavamo prvo mesto, zavzema nedvomno 
kreditno tveganje, poznano tudi pod izrazom riziko izpada terjatev. S tem je mišljena 
nevarnost delne ali popolne izgube pri neplačanih terjatvah, bodisi pravnih ali fizičnih 
oseb. Glede na to mora banka vedno računati na možnost izpada pri odplačevanju 
kredita in plačila aktivnih obresti. Občasni izpad ogroža likvidnost banke, medtem ko je 
pri trajnem izpadu ogroženo premoženje, s katerim banka razpolaga. 


Bančni posel namreč ni zaključen z odobritvijo kredita, temveč šele, ko banki 
posojilojemalec vrne dolg brez kakršnekoli izgube. Da bi znižala kreditno tveganje, 
mora banka omejiti slaba posojila tako, da pred odobritvijo analizira boniteto 
potencialnega kreditojemalca (to banka lahko ugotavlja na osnovi informacij, ki jih ima 
o komitentu, bodisi iz zunanjih virov ali pa neposredno od komitenta), pozorno spremlja 
vračanja kredita in razpršuje kreditni portfelj. Merjenje kreditnega tveganja je ključno 

za oblikovanje pravilne cene kredita, določitev vrste in načina zavarovanja ter 
postavitev ustreznih limitov zadolžitve posameznega komitenta. 

Za preprečevanje tveganj sprejemajo banke posebne ukrepe, ki so znani s skupnim 
imenom zavarovanje kredita. Kreditno zavarovanje je tako način zmanjšanje kreditnega 
tveganja, povezanega z eno ali več izpostavljenostmi banke. Služi kot zaščita pred 
tveganjem poslabšanja finančnega stanja kreditojemalca po dnevu odobritve kredita, 
nikakor pa ne sme nadomestiti ocene kreditne sposobnosti kreditojemalca, zato se banka 
pri sklepanju kreditnih pogodb s kreditojemalcem dogovori za ustrezno zavarovanje 
kredita. Sem sodijo presoja kreditne sposobnosti, limitiranje kredita, nadziranje kredita, 
razna realna zavarovanja in drugo. Kakšno zavarovanje bo banka zahtevala je med 
drugim odvisno od klasifikacije komitenta, ki naj bi odsevala njegovo boniteto, od 
poslovnih odnosov ter namena in ročnosti naložbe. Vrednost zavarovanja naj bi krila 
vrednost kredita z obrestmi, sodne stroške in obresti ter morebitne ostale stroške 
unovčitve posamezne oblike zavarovanja. Banka mora ves čas trajanja pravnega 
razmerja, ki je temelj nastanka izpostavljenosti, spremljati rednost poravnavanja 
pogodbenih obveznosti komitenta ter kvaliteto zavarovanja naložb. Zato želi pridobiti 
takšne oblike zavarovanja, ki bi ji kot upnici, ki čaka na izpolnitev, zagotavljale čim 
bolj trdo zagotovilo, da bo do nje resnično tudi prišlo. 


Namen tega besedila je predstavitev problematike kreditnega tveganja, s katerim se 
poslovne banke hote ali nehote dnevno srečujejo pri svojem poslovanju. Tveganju se v 
poslovni banki ni mogoče popolnoma izogniti, zato se mora vsaka banka zavedati 
učinkovitega obvladovanja tveganj, ki vključuje prvine prepoznavanja, merjenja in 
ocenjevanja, spremljanja in poročanja v skladu s t.i. Baselskimi kapitalskimi standardi, 
kar neposredno in posredno vpliva na dolgoročno varnost in uspešnost poslovanja. Zato 
je treba funkciji obvladovanja tveganj nameniti ustrezno pozornost in skrbeti za njen 
razvoj. Najpomembnejši cilj je opozoriti banke da še povečajo aktivnosti pri 
spremljanju kreditnega portfelja. Posebno pozornost morajo nameniti uspešnosti izterjav, 
ki lahko dolgoročno razbremeni pritisk na dohodek in kapital. Največji stroški so 
običajno povezani z odpravo posledic nastale škode, zato je racionalno vlagati napore in 
sredstva v dejavnosti za ugotavljanje tveganj in preprečevanja njihovega razvoja 


Pomen kreditnega tveganja se posebej pokaže v času krčenja splošne gospodarske 
aktivnosti, torej v času gospodarskih kriz. Visoki stroški oslabitev v letih po nastopu 
krize (kakršni smo bili priča tudi v letu 2008 in katere posledice čutimo še danes) so 
posledica procikličnega obnašanja bank. Kreditna rast se namreč v času pred krizo krepi, 
skladno z visoko gospodarsko rastjo ter visokimi donosi trgu. Bolj ko je kreditna 
politika bank ekspanzivna v obdobju konjunkture, bolj postane restriktivna in usmerjena 
na tveganja v slabših gospodarskih razmerah. S poslabšanjem gospodarskih razmer se 
tako posledično zmanjša povpraševanje po kreditih in kreditna sposobnost 
posojilojemalecev. Ob oteženem dostopu do svežega kapitala je pomemben dejavnik 
težnja bank po zmanjševanju finančnega vzvoda v želji po ohranitvi kapitalske 
ustreznosti na dovolj visoki ravni. Ob nizki kreditni rasti se zmanjšuje sposobnost bank 
za generiranje prihodkov v prihodnosti. Z zmanjšano pričakovano donosnostjo bank pa 
se zmanjšuje tudi njihova sposobnost oblikovanja oslabitev. S tem se povečujejo 

pričakovanja o potrebnem pokrivanju nepričakovanih izgub s kapitalom. Zaradi 
dinamike slabšanja kakovosti kreditnega portfelja ter naraščanje oslabitev in rezervacij 
je potrebna pozornost uprav in nadzornih svetov bank na pravočasnost postopkov 
dokapitalizacije. 


Glede na povedano smo v besedilu posebno pozornost namenili sistemu obvladovanja 
kreditnega tveganja in predstavili merjenje kreditnega tveganja in uporabljena orodja za 
zmanjševanje kreditnega tveganja s poudarkom na kreditnem zavarovanju. Cilj besedila 
je tako pokazati pomembnost zavarovanj pri obvladovanju kreditnih tveganj banke in 
pomembnost ter način analize kakovosti posameznih vrst portfelja z vidika njegove 
izterjave zaradi neizpolnitve obveznosti nasprotne stranke. 


Banke se zaradi dinamičnega okolja v katerem poslujejo srečujejo s številnim tveganji. 
Intenzivni družbeni in tehnološki razvoj ozavešča banke, da je ustrezno obvladovanje 
kreditnega tveganja vedno večja konkurenčna prednost. Banke so v zadnjih letih sicer 
dosegle pomemben napredek pri oblikovanju internih bonitetnih sistemov, še posebej po 
tem, ko so bile soočene z relativno nezanesljivostjo zunanjih ocenjevalcev bonitet. 


Skrbno obvladovanje kreditnih tveganj vključuje preudarno razmerje med tveganjem in 
donosom ter nadzor in znižanje kreditnega tveganja preko različnih vidikov, kot so 
kvaliteta, koncentracija, valuta, rok, dospelost, zavarovanje in vrsta kredita. 


Obvladovanje kreditnega tveganja pri bančnem poslovanju I 
V. Eichmeier & Z. J. Oplotnik A. 


Kreditna tveganja v bančnem poslovanju 


Podjetja in banke se pri svojem delovanju srečujejo z različnimi tveganji, vendar z 
določenimi razlikami. Večina bančnega poslovanja je namreč povezana z določenim 
tveganjem, zato bi lahko rekli, da je pravzaprav njihov predmet poslovanja 
obvladovanje tveganj. Banka namreč tveganja sprejema, ga transformira in vgrajuje v 
različne produkte in storitve. Tveganja v bančništvu razvrščamo na: 

e kreditna tveganja, 

e tržna tveganja (kot skupni pojem za pozicijsko tveganje, tveganje poravnave in 
kreditno tveganje nasprotne stranke, tveganje preseganja največjih dopustnih 
izpostavljenosti na podlagi trgovanja, valutno tveganje in tveganje spremembe cen) 
operativna tveganja in 
likvidnostna tveganja. 


V nadaljevanju tega poglavja bomo predstavili osnovne značilnosti posameznih oblik 
tveganj bančnega poslovanja, medtem ko bo bomo največ pozornosti namenili 
kreditnemu tveganje, ki bo podrobneje obdelano v vseh delih besedila, saj je to tveganje 
eno izmed najpomembnejših v poslovanju bank. 


Tveganje spremembe obrestne mere je tveganje povezano z nepričakovanimi gibanji 
tržnih obrestnih mer. Tržne obrestne mere se lahko spremenijo, kar ima za posledico, da 
postanejo pogodbene obrestne mere drugačne od trenutno veljavnih tržnih obrestnih mer. 
Tveganje spremembe obrestne mere je tveganje izgube neto obrestnih prihodkov kot 
posledica spremembe obrestnih mer. Vzrok leži v neujemanju strukture naložb in 
obveznosti (Saunders 2000, 74). 


Če banka financira dolgoročne naložbe pretežno s kratkoročnimi viri sredstev, je 
izpostavljena tveganju refinanciranja. Lahko pa se zgodi, da so odhodki za obresti na 
depozite višji od prihodkov od obresti za kredite. Tak položaj bi nastal, če bi bile 
obrestne mere fiksne za vse posle. Taka situacija vodi banko do tveganja reinvestiranja. 


Pozicijsko tveganje je tveganje nastanka izgube zaradi spremembe cen finančnih 
instrumentov. Pozicijsko tveganje obsega posebno in splošno pozicijsko tveganje. 
Posebno pozicijsko tveganje je tveganje spremembe cene finančnega instrumenta zaradi 
dejavnikov v zvezi z njegovim izdajateljem oziroma pri izvedenem finančnem 
instrumentu v zvezi z izdajateljem osnovnega finančnega instrumenta. Splošno 
pozicijsko tveganje je tveganje spremembe cene finančnega instrumenta pri dolžniškem 

finančnem instrumentu zaradi spremembe ravni obrestnih mer oziroma pri lastniškem 
finančnem instrumentu cenovnih gibanj na kapitalskem trgu, ki niso povezana s 
posebnimi lastnostmi posameznih finančnih instrumentov. 


Tveganje poravnave in kreditno tveganje nasprotne stranke je tveganje nastanka 
izgube zaradi neizpolnitve obveznosti nasprotne stranke na podlagi postavk trgovalne 
knjige. 


Tveganje preseganja največjih dopustnih izpostavljenosti na podlagi trgovanja je 
tveganje nastanka izgube zaradi preseganja največjih dopustnih izpostavljenosti iz 
trgovanja do posamezne osebe. 


Valutno tveganje je tveganje nastanka izgube zaradi spremembe tečaja valut. 


Tveganje spremembe cen blaga je tveganje nastanka izgub zaradi spremembe cene 
blaga, na katerega se nanaša izvedeni finančni instrument. 


Operativno tveganje je tveganje nastanka izgube, vključno s pravnim tveganjem, 
zaradi naslednjih okoliščin: 
e zaradi neustreznosti ali nepravilnega izvajanja notranjih procesov, 
e zaradi drugih nepravilnih ravnanj ljudi, ki spadajo v notranjo okolje pravne osebe, 
e zaradi neustreznosti ali nepravilnega delovanja sistemov, ki spadajo v notranjo 
poslovno sfero pravne osebe, ali 
e zaradi zunanjih dogodkov ali dejanj. 


Likvidnostno tveganje je tveganje, da banka v določenem trenutku ne more poravnati 
vseh svojih dospelih plačilnih obveznosti. Upravljanje z likvidnostjo je bistvena 
sestavina skrbnega in varnega poslovanja banke. 


Navedenemu tveganju je banka izpostavljena ob vsaki zahtevi svojih strank po denarnih 
sredstvih (npr. dvigi denarnih vlog, koriščenje odobrenih kreditov), kar povzroča odlive 
denarnih sredstev iz banke. V primeru, da banka drži previsoke likvidne rezerve, 
izgublja del dohodka, saj bi lahko presežena denarna sredstva spremenila v donosno 
naložbo. Ob primanjkljaju denarnih sredstev pa mora banka, da bi ostala likvidna, 
poiskati potrebna denarna sredstva z zadolževanjem na denarnem trgu ali s prodajo 
svojih naložb pod njihovo nominalno ceno (Karpe, 1997b, 44-46). 


Zunajbilančno tveganje je tveganje izgub iz naslova danih garancij, akreditivov, 
tveganja z izvedenimi finančnimi instrumenti... navedeni instrumenti predstavljajo 
potencialne obveznosti banke. Ob unovčevanju garancije pa postane zunajbilančna 
obveznost terjatev, ki jo ima banka do svojega komitenta, za katerega je poravnala 
znesek po garanciji (Žagar, 1999). 


Tveganje nesolventnosti nastopi kot posledica obrestnega, tržnega, kreditnega, 
tehnološkega, valutnega, deželnega in likvidnostnega tveganja. O nesolventnosti banke 

govorimo takrat, ko kapital banke ne zadostuje, da bi pokril izgube iz naslova enega ali 
več tveganj (Dimovski, Gregorič, 2000, 148). 


1 Kreditno tveganje 


Osrednje mesto med tveganji, ki mu vsi priznavamo prvo mesto, zavzema nedvomno 
kreditno tveganje, poznano tudi pod izrazom riziko izpada terjatev (Veselinovič, 2003). 
S tem je mišljena nevarnost delne ali popolne izgube pri terjatvah. Kreditno tveganje je 
tveganje nastanka izgube zaradi neizpolnitve obveznosti dolžnika do banke (po Zban-1, 
109. člen). Po MSRP je tveganje, da ena stranka, vključena v pogodbo o finančnem 
instrumentu, ne bo izpolnila obveznosti in bo povzročila drugi stranki finančno izgubo. 
Skoraj vse bančne transakcije so povezane s kreditnim tveganjem, za katerega velja 
splošno pravilo, da čim dlje terjatev traja, tem večje je tveganje (Bobek, 1992, 71). 


Pri vsakem kreditiranju prevzame banka potencialno tveganje, da ji jemalec kredita ne 
bo vrnil v dogovorjenem roku - ali pa sploh ne. Banka mora torej računati z možnostjo 
izpada pri vračanju kredita in pri plačilu aktivnih obresti (Karpe, 1997a, 36-38). Da bi 
znižala kreditno tveganje, mora banka omejiti slaba posojila tako, da pred odobritvijo 
analizira boniteto potencialnega kreditojemalca, pozorno spremlja vračanja kredita in 
razpršuje kreditni portfelj. Za preprečevanje tveganj sprejemajo banke posebne ukrepe, 
ki so znani s skupnim imenom zavarovanje kredita (Borak, 1999, 6). 


2 Dejavniki kreditnega tveganja 


Osnova za ugotavljanje kreditnega tveganja je preučevanje dejavnikov, ki so podlaga, 
na kateri merimo kreditnega tveganje in na podlagi katerih pričnemo ocenjevati 
kreditojemalčevo sposobnost vračila izposojenih sredstev. Dejavniki, ki vplivajo na 
kreditno tveganje so lahko (Saunders 2000, 212): 

e okolje, ki delimo na: domače (politični in izredni dogodki, elementarne nesreče, 
neugodna gospodarska in tržna gibanja, sprememba ekonomske politike, propad 
sistema zavarovanj in garancij) in mednarodno (neugodni politični dogodki, 
neugodna sprememba menjalnih tečajev, gibanje uvoza in izvoza) 

e panoga; ki zajema motnje v običajnih komercialnih postopkih, nespremenljive 
komercialne pogoje, nove tehnologije, konkurenco, razmere na nabavnem in 
prodajnem trgu, nesolventnost kupcev, plačilno nedisciplino, spremembo 
predpisov in drugo; 

e podjetje; morebitna kratkoročna in dolgoročna plačilna nesposobnost, slabo 
vodenje, slabe notranje kontrole in nadzor, slaba finančna politika, slaba 
organizacijska struktura, slabo upravljanje z obratnim kapitalom, napačne strateške 
usmeritve, težave z novimi projekti ali proizvodi, slabi odnosi med vodstvom in 
zaposlenimi in drugo. 


Majič (1999, 3) tako na primer ugotavlja, da se kreditno tveganje bolj povečuje, če je 
bančni portfelj koncentriran: 
e na določenega kreditojemalca (splošno kreditno tveganje), 

e na določeno področje (deželno tveganje), 
e na določeno panogo (poslovno tveganje). 


»Splošno kreditno tveganje oziroma izpostavljenost banke do posameznega komitenta 
Je vsota vseh kreditov, naložb v vrednostne papirje in kapitalske deleže, drugih terjatev, 
garancij in jamstev do posmeznega komitenta. Velika kreditna izpostavljenost je 
kreditna izpostavljenost banke do posameznega komitenta, če presega 10% kapitala 
banke. Najvišja dovoljena izpostavljenost banke do posameznega komitenta pa naj ne bi 
presegala 25% kapitala banke. 


Deželno tveganje kot del kreditnega tveganja pomeni za banko riziko, da 
kreditojemalec zaradi zunanjetrgovinskih omejitev (npr. omejitve prometa s tujimi 
valutami ali pomanjkanja tujih valut) ne bo mogel poravnati svoje obveznosti, lahko pa 
pomeni tudi tveganje izgube vrednosti naložb zaradi političnih pretresov ali ekonomskih 
zlomov v posameznih regijah. 


Poslovno tveganje je posebno kreditno tveganje, ko skupina kreditojemalcev ni 
sposobna poplačati obveznosti zaradi negativnega vpliva svetovnega, regionalnega ali 
nacionalnega ekonomskega razvoja na določeno dejavnost«. 


3 Obvladovanje bančnih tveganj 


Obvladovanje bančnih tveganj je eden izmed ključnih elementov za uspešno poslovanje 
banke, saj je banka po naravi poslovanja »proizvajalec tveganj«. Banka namreč 
tveganja sprejema, ga transformira in vgrajuje v različne produkte in storitve (Lando, 
2004). Tveganje potencialno zmanjšuje dobiček oziroma povečuje izgubo, zato postaja 
obvladovanje tveganj ključna bančna funkcija. Banka, ki aktivno obvladuje tveganja, 
ima pred konkurenco odločilno prednost (Besis, 1998, 1). 


Preventivni ukrepi bank naj bi preprečili neugodne posledice tveganj, ki niso 
predvidljiva in jih ni mogoče preprečiti. Razlikujemo preventivne ukrepe s politiko 
lastnega kapitala na eni strani in preventivne ukrepe bilančne politike na drugi strani 
(politika tihih rezerv); postavke premoženja v naložbah bilanciramo po blažjem načelu 
najnižje vrednosti, obremenitve pa predvidimo z najvišjo vrednostjo (Glogovšek, 2008). 


31 Temeljna pravila obvladovanja bančnih tveganj 


Banka mora vzpostaviti in uresničevati trden in zanesljiv sistem obvladovanja tveganj, 
ki mora obsegati: 
e jasen organizacijski ustroj z natančno opredeljenimi, preglednimi in doslednimi 
notranjimi razmerji glede odgovornosti, 
e učinkovite postopke ugotavljanja, merjenja oziroma ocenjevanja, obvladovanja in 
spremljanja tveganj, ki jim banka je ali bi jim lahko bila izpostavljena pri svojem 
poslovanju, 

e ustrezen sistem notranjih kontrol, ki vključuje ustrezne administrativne in 
računovodske postopke. 


Organizacijski ustroj, postopki in sistemi iz prvega odstavka tega člena morajo biti 
jasno in razumljivo opredeljeni in sorazmerni značilnostim, obsegu in zapletenosti 
poslov, ki jih opravlja banka (opredeljeno tudi v Zban-1 124.člen). 


Banka mora zagotoviti, da vedno razpolaga z ustreznim kapitalom, glede na obseg in 
vrste storitev, ki jih opravlja, ter tveganja, ki jim je izpostavljena pri opravljanju teh 
storitev (kapitalska ustreznost) (opredeljeno v Zban-1, 125. Clen). 


Banka mora vzpostaviti in uresničevati primerne, učinkovite in celostne strategije in 
procese za stalno ocenjevanje in zagotavljanje zneskov, vrst in razporeditve 
notranjega kapitala, ki ga ocenjuje kot potrebno kritje glede na značilnosti in ravni 
tveganj, ki jim je ali bi jim lahko bila izpostavljena pri svojem poslovanju. Strategije in 
procesi iz prejšnjega odstavka morajo biti predmet rednih notranjih pregledov, da se 
zagotovi, da ostanejo jasno in celovito opredeljeni in sorazmerni značilnostim, obsegu 
in zapletenosti poslov, ki jih opravlja banka (opredeljeno v Zban-1 126.člen). 


Banka mora poslovati tako, da tveganja, ki jim je izpostavljena pri posameznih oziroma 
vseh vrstah poslov, ki jih opravlja, nikoli ne presežejo omejitev največjih dopustnih 
izpostavljenosti ali vsote izpostavljenosti, omejitve naložb v kvalificirane deleže v 
osebah nefinančnega sektorja ali drugih omejitev, določenih s tem zakonom in s 
predpisi o obvladovanju tveganj (opredeljeno v Zban-1 127.člen). 


Banka mora poslovati tako, da je v vsakem trenutku sposobna pravočasno izpolnjevati 
zapadle obveznosti (v nadaljnjem besedilu: likvidnost) ter, da je trajno sposobna 
izpolniti vse svoje obveznosti (opredeljeno v Zban-1 128.člen) . 


Banka Slovenije predpiše predpise o obvladovanju tveganj: 
1. podrobnejša pravila o obsegu in načinu konsolidacije za namen izpolnjevanja 
obveznosti na konsolidirani podlagi, 
2. v zvezi z izračunom kapitala banke: 
e lastnosti in vrste sestavin, ki se upoštevajo pri izračunu kapitala za namen 
pokrivanja vseh ali posameznih kapitalskih zahtev, 
e razmerja in omejitve med posameznimi sestavinami pri izračunu kapitala za 
namen pokrivanja vseh ali posameznih kapitalskih zahtev, 
3. v zvezi z vrednotenjem postavk za izračun kapitalskih zahtev in omejitev: 
e podrobnejša pravila o vrednotenju teh postavk za namene vseh ali 
posameznih kapitalskih zahtev in omejitev, 
e način in obseg upoštevanja posameznih postavk pri izračunu posameznih vrst 
kapitalskih zahtev oziroma omejitev, 
4. v zvezi z izračunavanjem kapitalske zahteve za kreditno tveganje in za tveganje 
zmanjšanja vrednostni odkupljenih terjatev: 

vrste in značilnosti kategorij izpostavljenosti, 
podrobnejša pravila o izračunu tveganjem prilagojenih zneskov posameznih 
vrst izpostavljenosti in zneskov pričakovanih izgub, 

e podrobnejša merila za priznanje zunanje bonitetne institucije za primerne in 
način javne dostopnosti podatkov v zvezi z zunanjimi bonitetnimi institucijami, 
ki jih je centralna banka priznala za primerne ter njihove obveznosti poročanja, 

e podrobnejša pravila o načinu uporabe zunanje bonitetne ocene za izračun 
tveganju prilagojenih zneskov izpostavljenosti, 

e pri pristopu na podlagi notranjih bonitetnih sistemov: podrobnejše pogoje za 
uporabo, način in obseg uporabe ter način in pogoje postopnega uvajanja ter za 
stalna izvzetja, 

e podrobnejša merila za primernost kreditnih zavarovanj in minimalne zahteve 
za njihovo uresničitev pri izračunu njihovih učinkov, 

e podrobnejša pravila o načinu upoštevanja sekuritizacije, 

5. v zvezi z izračunom kapitalskih zahtev za tržna tveganja: 

e podrobnejše značilnosti postavk trgovalne knjige, 

e podrobnejša pravila o pristopih, pogojih za uporabo pristopov ter o načinu 
izračuna kapitalskih zahtev za posamezne vrste tržnih tveganj, 

e slede notranjih modelov: pogoje za njihovo uporabo ter obseg in način njihove 
uporabe, 

6. v zvezi z izračunom kapitalske zahteve za operativno tveganje: 

e pogoje za uporabo standardiziranega oziroma naprednega pristopa in za 
kombinirano uporabo pristopov, 

e podrobnejša pravila o izračunu kapitalske zahteve za operativno tveganje z 
uporabo posameznih pristopov, 

7. v zvezi z velikimi izpostavljenostmi: podrobnejša pravila o izračunu 

izpostavljenosti ter o spremljanju in poročanju o velikih izpostavljenostih, 

8. v zvezi z naložbami v kvalificirane deleže v osebe nefinančnega sektorja: 

podrobnejša pravila: 

e o izračunavanju omejitev teh naložb in 

e o obravnavi preseganja teh omejitev, 

9. podrobnejša pravila o obvladovanju tveganj, 

10. podrobnejša pravila v zvezi z likvidnostno pozicijo, 

ll. v zvezi s poročanjem: 

e podrobnejšo vsebino poročil in obvestil, 

e roke in način poročanja, 

12. ustrezne ukrepe za obvladovanje obrestnih tveganj, ki nastopijo zaradi nenadnih 
in nepričakovanih sprememb obrestnih mer, vendar le za banke, katerih izguba, 
nastala zaradi sprememb teh obrestnih mer, presega 20 odstotkov njihovega 
kapitala, 

13. merila za primerne izvozne agencije in 

14. podrobnejša pravila v zvezi z ocenjevanjem potrebnega notranjega kapitala. 

3.2 Odgovornost uprave banke za pravila o obvladovanju tveganj 


Uprava banke mora zagotoviti, da banka posluje v skladu s pravili o obvladovanju 
tveganj in mora v zvezi s tem še zlasti: 


1. določiti natančno opredeljena, pregledna in dosledna notranja razmerja glede 
odgovornosti, ki: 

e zagotavljajo jasno razmejitev pristojnosti in nalog v banki in 
e preprečujejo nastanek nasprotja interesov, 

2. odobriti in redno preverjati strategije in politike banke za ugotavljanje, merjenje 
oziroma ocenjevanje, obvladovanje in spremljanje tveganj, ki jim banka je ali bi 
jim lahko bila izpostavljena pri svojem poslovanju, vključno s tveganji, ki izvirajo 
iz makroekonomskega okolja, v katerem posluje banka, glede na položaj v 
poslovnem ciklusu, v katerem je banka (opredeljeno tudi v Zban-1 173.člen). 


3.3 Načrtovanje in izvajanje ukrepov obvladovanja tveganj 


(1) Banka mora za ugotavljanje, merjenje oziroma ocenjevanje, obvladovanje in 
spremljanje tveganj, ki so povezana s poslovanjem banke, določiti načrt ukrepov 
obvladovanja tveganj, ki obsega: 

1. notranje postopke za obvladovanje tveganj, 

2. ukrepe za obvladovanje tveganj in postopke za izvajanje teh ukrepov, 

3. notranje postopke za spremljanje izvajanja ukrepov za obvladovanje tveganj. 
(2) Ukrepi za obvladovanje tveganj in postopki za izvajanje in spremljanje izvajanja teh 
ukrepov morajo biti v načrtu iz prvega odstavka tega člena določeni za vsako vrsto 
tveganja, ki jim je banka izpostavljena pri posameznih vrstah poslov, ki jih opravlja, in 
za tveganja, ki jim je izpostavljena pri vseh poslih, ki jih opravlja. 
(3) Banka mora določiti in izvajati ukrepe za obvladovanje tveganj, določene s tem 
zakonom oziroma predpisom o obvladovanju tveganj in druge ukrepe, ki so glede na 
značilnosti in vrsto tveganj, ki jim banka je ali bi jim lahko bila izpostavljena pri svojem 
poslovanju, potrebni za obvladovanje teh tveganj (po Zban-1, 174.člen). 


34 Notranji postopki za obvladovanje tveganj 


(1) Banka mora vzpostaviti in dosledno uresničevati primerne administrativne in 
računovodske postopke in ustrezen sistem notranjih kontrol: 

e za ugotavljanje in merjenje tveganj, ki jim banka je ali bi jim lahko bila 
izpostavljena pri svojem poslovanju, in za izračunavanje in preverjanje 
izpolnjevanja kapitalske zahteve za ta tveganja ter 

e za ugotavljanje in spremljanje velikih izpostavljenosti in njihovih sprememb in za 
preverjanje njihove skladnosti s politikami banke glede teh izpostavljenosti. 


(2) Banka mora organizirati svoje poslovanje in tekoče voditi poslovne knjige, poslovno 
dokumentacijo in druge administrativne oziroma poslovne evidence, tako da je mogoče 
kadar koli preveriti, ali posluje v skladu s pravili o obvladovanju tveganj, oslabitve in 

rezervacije). Banka mora oblikovati ustrezne oslabitve in rezervacije glede na posebna 
tveganja, ki izhajajo iz posameznih poslov oziroma skupin posameznih poslov. 


3.5 Vloga notranje revizije pri obvladovanju tveganj 


Zaradi nenehne prisotnosti tveganja kot sestavnega dela poslovanja bank mora vsaka 
banka organizirati sluzbo notranje revizije kot samostojni organizacijski del, ki je 
neposredno podrejen upravi banke ter je funkcionalno in organizacijsko ločen od drugih 
organizacijskih delov banke (opredeljeno v Zban-1, 197.člen). 


Notranje revidiranje obsega: 

e spremljanje in vrednotenje učinkovitosti sistemov obvladovanja tveganj ter pomoč 
pri obvladovanju tveganj, 
pregled, vrednotenje in preizkušanje učinkovitosti sistemov notranjih kontrol, 
presojo procesa ocenjevanja potrebnega notranjega kapitala glede na lastno oceno 
tveganj banke, 

e presojo zanesljivosti informacijskega sistema, vključno z elektronskim 
informacijskim sistemom in elektronskimi bančnimi storitvami, 
presojo zanesljivosti in verodostojnosti računovodskih evidenc in finančnih poročil, 
preverjanje popolnosti, zanesljivosti in pravočasnosti poročanja v skladu s predpisi, 
preverjanje skladnosti ravnanja banke s predpisi, internimi akti in ukrepi, 
sprejetimi na njihovi podlagi, 

e izvajanje posebnih preiskav (opredeljeno v Zban-1, 198.člen). 


3.6 Modeli merjenja in ocenjevanje kreditnega tveganja 


Kreditno tveganje ocenjujemo iz razloga, da ugotovimo kakšna je verjetnost, da 
kreditojemalec svojih obveznosti ne bo poravnal. To banka lahko ugotavlja na osnovi 
informacij, ki jih pridobi neposredno od komitenta ali iz zunanjih virov. Ocenjevanje 
kreditnega tveganja sestoji iz kvantitativne in iz kvalitativne analize (Dimovski, 
Gregorič 2000, 82): 
e kvantitativna analiza zajema zbiranje podatkov o finančni odgovornosti 
kreditojemalca in o naravi njegovih finančnih potreb 
e kvalitativna analiza pa se osnuje na finančni analizi predloženih računovodskih 
podatkov s strani kreditojemalca, njegovih planiranih finančnih rezultatov in 
denarnih tokov, da bi ocenili kreditojemalčevo sposobnost servisiranja dolga. 


Merjenje kreditnega tveganja je bistveno za oblikovanje pravilne cene kredita, določitev 
vrste in načina zavarovanja ter postavitve ustreznih limitov zadolžitve za posameznega 
komitenta. Podrejeno je trem glavnim komponentam (Karpe, 1997c, 43): 
e izračunu verjetnosti, da posojilojemalec ne bo pravočasno ali v celoti poravnal 
svoji obveznosti, ko bo le ta zapadla, 
e izračunu izpostavljenosti banke iz naslova kreditnega tveganja v določenem 
časovnem obdobju ter 

e izračunu dejanske izgube, ki jo banka realizira potem, ko je že uveljavila 
zavarovanja za odobreno posojilo oziroma začela postopek izterjave neplačanega 
dela dolga. 


S pomočjo merjenja kreditnega tveganja se banka odloči ali bo odobrila kredit, in če ga 
bo, oblikuje ustrezne rezervacije (Biihler, 1987, 20). Po oceni različnih strokovnjakov je 
najpomembnejši del merjenja kreditnega tveganja njegova prva komponenta — to je 
statistična ugotovitev verjetnosti neplačila (glej tudi v Barry, 1997). 


Banka mora pred odobritvijo posameznega kredita opraviti kreditno analizo komitenta. 
Klasična kreditna analiza je postopek, ki se opira na subjektivno presojo strokovnjaka — 
analitika in poteka v naslednjih korakih (Caouette, Altman, Narayanan 1998, 85): 
ugotavlja se, ali se potreba kreditojemalca sploh ujema z našo bančno politiko 
analizira se bilančne postavke za daljše obdobje ter ugotavlja trende in nihanja 
preizkuša se bruto bilanca in s tem preverja finančne postavke 

postavke se prilagajajo modelom, ki jih uporablja banka za analizo 

ovrednoti se namen kredita glede na predvideni denarni tok 

identificirajo se potrebne predpostavke in se jih testira (ang. stress-test) 

analizira se potrebno panogo, trende in položaj podjetja v panogi 

ovrednoti se kakovost poslovodstva, kakovost vodenja in strategijo podjetja 
pripravi se kreditna dokumentacija, pogoje črpanja, zavarovanja, garancije 
predvidi se postopke, kako ravnati, če pride do neplačevanja obveznosti. 


Najbolj tehnični del analize predstavlja izračun finančnih kazalnikov poslovanja 
komitenta, ki naj bi bili osnova za analizo finančnega stanja v podjetju. Le ta temelji na 
bilanci stanja, izkazu uspeha, izkazu finančnih tokov ter na podlagi drugih informacij, ki 
jih podjetje posreduje banki. Da bi lahko ocenili dejansko finančno stanje podjetja, 
moramo izračunane vrednosti finančnih kazalcev primerjati času (trend analiza) in z 
ostalimi podjetji v panogi (angl.: peer group analiza). Kazalniki so relativna števila, 
dobljena z delitvijo dveh ekonomskih kategorij in jih delimo na več vrst: 

e na kazalnike likvidnosti 

e na kazalnike aktivnosti 

e na kazalnike stanja zadolženosti 

e na kazalnike dobičkonosnosti. 

Tabela 1: Prikaz najpomembnejših finančnih kazalnikov podjetja 


Predmet analize Najpomembnejši kazalniki 


a) Tekoči koeficient = kratkoročna ali gibljiva srestva/kratkoročne 
obveznosti 


1. Likvidnost 
b) Hitri oz. pospešeni koeficient = kratkoročna sredstva brez 
zalog/kratkoročne obveznosti 


a) ROE (Return on Eguity-donosnost kapitala)=dobiéek od 
poslovanja/lastna sredstva 


b) ROA (Return on Assets-donosnost sredstev)= dobiček od 


2<Vepeanast poslovanja poslovanja/sredstva skupaj 


c) Marža dobičkonosnosti- čisti dobiček/prihodki od prodaje 


a) Delež dolga= celotni dolg/sredstva skupaj 
3. Zadolženost podjetja 


b) Obrestno kritje=neto dohodek pred obdavčitvijo in 
obrestmi/obresti 


a) Koeficient obračanja terjatev 


b) povprečna doba vezave terjatev do kupcev 


4. Obseg aktivnosti 


podjetja c) Koeficient obračanja zalog proizvodov 


d) Koeficient obračanja obratnih sredstev 


e) Koeficient obračanja osnovnih sredstev 


Vir: Dimovski, Gregorič (2000, 87 ) 
Modeli merjenja kreditnega tveganja 


Kvalitativni modeli so tradicionalni modeli, ki temeljijo na zbiranju informacij, ki 
omogočajo presojo o kreditni boniteti. Na oceno kreditnega tveganja vplivata dve 
skupini dejavnikov (Saunders, 2000, 217-219): 

a) specifični dejavniki, ki so tipični za posameznega dolžnika: 

e ugled kreditojemalca: za banko je zanimiva predvsem stranka, ki v poslovnem 
svetu uživa ugled, saj je to včasih zadostno zagotovilo, da se določenemu 
kreditojemalcu odobri kredit 

e finančni vzvod kreditojemalca: finančni vzvod je razmerje med dolžniškim in 
lastniškim kapitalom. Večje ko je to razmerje, večje je kreditno tveganje 

e variabilnost podatkov: velika nihanja v dobičku povečujejo verjetnost, da 
komitent ne bo zmožen izpolniti pogodbenih obveznosti. 

e zavarovanje posojila: na osnovi ustrezno zavarovanega kredita je tveganje, ki 
mu je banka izpostavljena manjše. 

b) Sistematični oziroma makroekonomski dejavniki, ki so značilni za določen 
finančni trg, gospodarstvo: 

e poslovni cikel: faza poslovnega cikla v kateri se nahaja gospodarstvo je zelo 
pomembno za banke, ko ocenjujejo verjetnosti neplačila svojih komitentov 

e obrestna mera: obrestna mera v določeni meri vpliva na obseg kreditiranj. V 
obdobjih visokih obrestnih mer se za najemanje kreditov praviloma odločajo 
kreditojemalci, ki načrtujejo visoko donosne naložbe. 


Kvantitativni modeli kvantificirajo posamezne dejavnike kreditnega tveganja, kot so 
verjetnosti neplačila in razvrščanje dolžnikov v skupine glede na verjetnost neplačila. 
Omogočajo tudi prepoznavanje visoko tveganih posojil in tudi izračun potrebnih rezerv. 
Kvantitativni modeli dajejo objektivnejšo oceno kreditnega tveganja, saj temeljijo na 
matematičnih in statističnih metodah, kot so modeli rangiranja, struktura donosnosti, 
stopnja mortalitete kreditov, model opcij, ipd (Saunders 2000, 219). 


Za učinkovito obvladovanje kreditnega tveganja morajo banke razviti in uporabljati 
postopke in modele za učinkovite spremljanje in nadzor značilnosti in kvalitete svojega 
portfelja. Pri merjenju tveganega portfelja se v praksi uporabljajo različni modeli 
tvegane vrednosti, pri čemer se uporabljajo predvsem dognanja matematične in 
statistične znanosti (npr. kovariančne matrike, regresije, panelne analize, zgodovinske 
simulacije, Monte Carlo simulacije, ipd). 


Tvegana vrednost je definirana kot mera za največjo možno izgubo vrednosti nekega 
portfelja. Pri operativni inačici te definicije je treba podati tudi oceno verjetnosti, da 
portfelj ne bo imel izgubo večje od tvegane vrednosti. Ta verjetnost se v statistki 
imenuje splošna stopnja zaupanja. 


Vendar pa so navedeni modeli primernejši za merjenje tržnih tveganj, redkeje pa se 
uporabljajo pri merjenju kreditnega tveganja, zaradi pomanjkljivosti podatkov in 
vrednotenju. Zaradi redkosti nastopa plačilne nesposobnosti in dolgega časovnega 
horizonta, se zahteva preveliko poenostavljanje predpostavk, približke in postavlja pod 
vprašaj natančnosti modelov. Po drugi strani se večina kreditnih instrumentov ne 
vrednoti po tržnih cenah (Krumberger, 2000, 72). 

3.7 Obvladovanje kreditnega tveganja in kapitalska ustreznost banke 


Banka mora poslovati tako, da tveganja, ki jim je izpostavljena pri posameznih oziroma 
vseh vrstah poslov, ki jih opravlja, nikoli ne presežejo omejitev določenih z Zakonom o 
bančništvu in na njegovi podlagi izdanih predpisov. Banka mora poslovati tudi tako, da 
Je v vsakem trenutku sposobna pravočasno izpolnjevati zapadle obveznosti (likvidnost) 
ter da je trajno sposobna izpolniti vse svoje obveznosti (solventnost). Za nadzor nad 
navedenim skrbi centralna banka, ki na podlagi krovnega zakona o bančništvu pripravi 
vrsto podzakonskih aktov, ki podrobneje urejajo pogoje obvladovanja tveganj. V 
primeru Slovenije je to Banka Slovenije in podzakonski akti, ki se nanašajo na: 

e kapitalsko ustreznost bank in hranilnic 

e razvrstitev aktivnih bilančnih in zunajbilančnih postavk bank in hranilnic 

e predpis o primerni izpostavljenosti bank in hranilnic do posameznih komitentov 

e na oblikovanje posebnih rezervacij bank in hranilnic. 


Obvladovanje kreditnega tveganja zajema še: 

e poslovanje z izvedenimi kreditnimi instrumenti in listninjenje, 
razpršenost naložb po sektorjih kreditojemalcev, panogah in kreditojemalcih, 
geografsko razpršenost naložb, 
uporabljanje raznih modelov za merjenje kreditnega tveganja, 
zaračunavanje različnih obrestnih mer in provizij za različne stopnje tveganosti, 
omejevanje kreditiranja kreditojemalcev z večjo stopnjo tveganosti, 
uporabljanje omejevalnih pogojev v kreditnih pogodbah (pogoji prodaje sredstev, 
novo zadolževanje kreditojemalca, izplačevanje dividend), 
e postavljanje zahtev, da tudi kreditojemalci sami obvladujejo tveganje neplačila 

(terminski posli), prodaja kreditov, zavarovanje kreditov. 


Kapitalska ustreznost banke 


Kapitalska ustreznost banke pomeni, da mora banka zagotoviti, da vedno razpolaga z 
ustreznim kapitalom, glede na obseg in vrste storitev, ki jih opravlja, ter tveganja, ki jim 
je izpostavljena pri opravljanju teh storitev (po Zban-1, 125.člen). Sklep o kapitalski 
ustreznosti bank in hranilnic podrobneje obravnava sestavine, omejitve in odbitne 
postavke pri izračunu kapitala bank in hranilnic, stopnje za tehtanje kreditnega tveganja, 
konverzijske faktorje v izračunu tveganja prilagojene aktive ter izračun kapitalskega 
količnika. 


Količnik kapitalske ustreznosti je razmerje med kapitalom banke in tveganju 
prilagojene aktive povečane za drugim tveganjem prilagojene postavke. Kapital vsake 
banke mora vedno dosegati najmanj znesek, ki je enak vsoti kapitalskih zahtev za 
kreditno in druga tveganja ter kapitalskih zahtev za prekoračena stanja udeležbe v 
kapitalu nefinančnih organizacij. Banka mora izračunavati in izpolnjevati kapitalske 
zahteve za kreditno tveganje iz naslova bančnih postavk, za valutno tveganje in tveganje 

spremembe cen blaga iz naslova banénih postavk in postavk trgovanja ter za ostala trzna 
tveganja iz naslova postavk trgovanja. 


Kapitalske zahteve za kreditno tveganje pravijo, da mora banka ugotoviti višino 
tveganju prilagojene aktive, ki je seštevek posameznih bančnih postavk tehtanih s 
stopnjo kreditnega tveganja. Bančne postavke so neto knjigovodske vrednosti okoli 20 
aktivnih bilančnih postavk in kreditne nadomestitvene vrednosti za neto vrednost 
zunajbilančnih postavk in postavk izvedenih finančnih instrumentov, ki jih ni mogoče 
uvrstiti med postavke trgovanja. Stopnje za tehtanje kreditnega tveganja bančnih 
postavk so štiri in sicer 0%, 20%, 50% in 100%. Če izločimo samo kredite prebivalstvu 
(vključno s krediti samostojnim podjetnikom, kmetom, in osebam, ki samostojno 
opravljajo poklic) je stopnja kreditnega tveganja 0%, če je kredit zavarovan: 
e z vrednostnimi papirji ali nepreklicno garancijo R. Slovenije na prvi poziv, 
e z vrednostnimi papirji držav EEA in nekaterih z njimi primerljivih držav OECD, 
e z vrednostnimi papirji, katerih izdajatelj so Evropske skupnosti, 
e bančnimi vlogami ali s potrdili o vlogah ali drugimi podobnimi instrumenti, ki jih 
je izdala in so v posesti pri banki kreditodajalki (šteje le kredit ali del kredita, ki je 
v celoti pokrit z bančno vlogo, katere rok dospelosti je enak ali daljši od dospelosti 
kredita; uporaba bančne vloge za zavarovanje kredita mora biti določena v 
temeljnem kreditnem poslu in v pravnem poslu o bančni vlogi), 


Stopnja kreditnega tveganja je 20%, če je kredit zavarovan: 

e z drugimi jamstvi Republike Slovenije, 

e z nepreklicno, brezpogojno garancijo ali vrednostnimi papirji Evropske 
Investicijske banke, 

e z nepreklicnimi, brezpogojnimi garancijami ali vrednostnimi papirji 
multilateralnih razvojnih bank, ki jih določa centralna banka, 

e z jamstvom oz. bančno garancijo ali vrednostnimi papirji domačih bank (tiste, ki 
so pridobile dovoljenje centralne banke za opravljanje bančnih storitev), razen 
naložb v kapital in drugih naložb z lastnostjo kapitala, 

e Zz jamstvom ali vrednostnimi papirji prvovrstnih tujih bank, razen naložb v delnice 
in drugih naložb z lastnostjo kapitala, 

e z jamstvi oziroma bančnimi garancijami ali vrednostnimi papirji drugih bank. 


Stopnja kreditnega tveganja je 50%, če je kredit zavarovan z zastavo nepremičnin, ki 
ustrezajo pogojem, določenim v veljavnem sklepu o razvrstitvi terjatev. Stopnja 
kreditnega tveganja je 100%, če kredit ni zavarovan ali je kako drugače zavarovan. 
Kapitalska zahteva za kreditno tveganje se izračuna v višini 8% tveganju prilagojene 
aktive oziroma z uporabo višjega odstotka, če Banka Slovenije določi višji količnik 
kapitalske ustreznosti od minimalnega. 


18 | Kreditna tveganja pri banénem poslovanju 
Razvrstitev aktivnih bilančnih in zunajbilančnih postavk 


Kriteriji za razvrščanje aktivnih bilančnih in zunajbilančnih postavk so se v Sloveniji, 
od konca leta 1992, ko so temeljili zgolj na zamudah plačil, bistveno zaostrili. V letu 
1997 so tako začeli veljati strožji kriteriji, saj je metodologija, veljavna do leta 1996, 
upoštevala oceno bonitete posameznega dolžnika, vendar je bilo, pod določenimi pogoji, 
dopuščeno, da se je terjatev, zavarovana z zastavo premičnega ali nepremičnega 
premoženja razvrstila v skupino A. Od januarja 1997 pa je bilo takšno terjatev dopustno 
razvrstiti le v eno skupino višje od skupine, v katero bi se razvrstila terjatev glede na 
boniteto dolžnika. Zakonodaja danes predpisuje obveznost banke, da v okviru 
predpisanih in internih meril razvršča bilančne in zunajbilančne postavke po tveganosti 
in ocenjuje višino potencialnih izgub iz naslova kreditnih tveganj. Aktivne postavke 
banka razvršča v skupine na podlagi ocene sposobnosti dolžnika izpolnjevanja 
obveznosti do banke ob dospelosti, ki se presoja na podlagi: 
e ocene finančnega položaja posameznega dolžnika 
e njegove zmožnosti zagotavljati potreben denarni pritok za izpolnjevanje 
obveznosti 
vrste in obsega zavarovanja terjatev banke do posameznega dolžnika, 
izpolnjevanja obveznosti dolžnika do banke v preteklih obdobjih. 


Banka je glede na navedeno dolžna ves čas trajanja pravnega razmerja (dobe 
kreditiranja) spremljati poslovanje dolžnika in kvaliteto zavarovanja terjatev banke. 
Pravila o razvrstitvi aktivnih bilančnih in zunajbilančnih postavk pa sicer opredeljujejo 
tvegane in netvegane bilančne postavke ter tvegane zunajbilančne postavke: 


Tvegane bilančne postavke so vsi dospeli in nedospeli kratkoročni in dolgoročni 
krediti, naložbe v vrednostne papirje in dolgoročne naložbe v kapital, eskontirane 
menice, terjatve iz izvedenih finančnih instrumentov, s katerimi se trguje na prostem 
trgu, naložbe v naložbene nepremičnine, obračunane obresti, nadomestila in opravnine 
(provizije) ter terjatve za plačane garancije, avale in druge prevzete obveznosti, vloge 
pri bankah ter ostale postavke, ki jih je možno razporediti na posameznega dolžnika. 


Netvegane bilančne postavke so denar v blagajni, stanja na računih pri centralni banki, 
Banki Slovenije, terjatve do Banke Slovenije in Republike Slovenije, terjatve do 
Evropske skupnosti, vlad in centralnih bank držav EEA in z njimi primerljivih držav 
OECD ter opredmetena osnovna sredstva in neopredmetena dolgoročna sredstva. 


Tvegane zunajbilančne postavke obsegajo izdane garancije, avale, nekrite akreditive, 
prevzete nepreklicne obveznosti iz odobrenih kreditov in odobrene neizkoriščene limite 
iz okvirnih kreditov, odobrene neizkoriščene limite po plačilnih karticah oz. zneske 
zaupanja po plačilnih karticah ter druge prevzete obveznosti na osnovi katerih lahko 
nastane obveznost plačila s strani banke. 


Razvrstitev postavk poteka tako, da banka sistematično pregleda svoj portfelj ter 
razporedi postavke po posameznih dolžnikih, nato pa opravi razvrstitev glede na 

tveganost terjatev. Terjatve se razvrstijo v skupine od A do E. Terjatve do dolžnikov so 
tako lahko razvrščene v razred: 


A: 


O 


O 


ooodg 


če ni pričakovati težav z odplačevanjem obveznosti in dolžniki plačujejo svoje 
obveznosti ob dospelosti oz. izjemoma z zamudo do 15 dni; 

če so terjatve zavarovane s prvovrstnim zavarovanjem, ki je lahko: bančna 
vloga, za katero obstaja s pogodbo določena obveznost, da se uporabi za 
poplačilo terjatve; vrednostni papirji Republike Slovenije, Banke Slovenije ter 
vlad in centralnih bank držav EEA in nekaterih z njimi primerljivih držav 
OECD; nepreklicne garancije na prvi poziv bank, ki so pridobile dovoljenje 
Banke Slovenije za opravljanje bančnih storitev, prvovrstnih bank držav članic 
in prvovrstnih tujih bank; prvovrstni dolžniški vrednostni papirji bank, s 
katerimi se trguje na finančnih trgih, nepreklicna jamstva Slovenske izvozne 
družbe, nepreklicna jamstva Republike Slovenije. 


če je za pričakovati določene težave z odplačevanjem kreditov, dolžnikovo 
finančno stanje je trenutno šibko, ne kaže pa, da bi se v bodoče bistveno 
poslabšalo; ali dolžniki večkrat plačujejo obveznosti z zamudo do 30 dni, 
občasno tudi z zamudo od 31 do 90 dni; 


če je za pričakovati, da denarni tokovi ne bodo zadostovali za redno 
poravnavanje dospelih obveznosti; 

dolžniki so izrazito podkapitalizirani; 

dolžniki nimajo zadostnih dolgoročnih virov sredstev za financiranje 
dolgoročnih naložb; banka od dolžnikov ne prejema tekočih zadovoljivih 
informacij ali ustrezne dokumentacije v zvezi s terjatvami, jamstvi in viri za 
odplačilo terjatev; ali večkrat plačujejo obveznosti z zamudo od 31 do 90 dni, 
občasno tudi z zamudo od 91 do 180 dni; 


za dolžnike obstaja velika verjetnost izgube; 

so nesolventni in nelikvidni; 

pri pristojnem sodišču je bil vložen predlog za začetek postopka prisilne 
poravnave ali stečaja; 

dolžniki so v sanaciji oz. postopku prisilne poravnave; 

ki so v stečaju; ter ki večkrat plačujejo obveznosti z zamudo od 91 do 180 dni, 
občasno tudi z zamudo od 181 do 365 dni; 


v to skupino se razvrstijo terjatve, za katere se ocenjuje, da ne bodo poplačane 
in terjatve s sporno pravno podlago. 


Zlasti za majhne dolžnike in prebivalstvo (fizične osebe) se lahko v večji uporabi merilo 
rednosti poravnavanja obveznosti do banke. Pri kreditiranju prebivalstva velja 
izpostaviti dejstvo, da lahko banka terjatve, ki so zavarovane z zastavo nepremičnin 
razvrsti za eno skupino višje kot bi jih na osnovi ocene in vrednotenja dolžnikove 
sposobnosti poravnavanja pogodbenih obveznosti, vendar največ za eno leto po roku za 

plačilo terjatve. V tem primeru mora banka razpolagati z vso potrebno dokumentacijo, 
iz katere je razvidno, da je zastavljena nepremičnina učinkovito in ustrezno sredstvo 
sekundarnega poplačila. Banka mora v primeru, da gre za hipoteko oz. da nepremičnina 
ni v njeni posesti, razpolagati vsaj z notarskim zapisom o sklenitvi sporazuma, z 
zaznamkom na originalu pogodbe, če nepremičnina ni vpisana v zemljiški knjigi, s 
pravnomočnim sklepom sodišča o vknjižbi zastavne pravice na nepremičnini ter z 
vknjižbo prepovedi odsvojitve in obremenitve, če je nepremičnina vpisana v zemljiški 
knjigi, z ažurnim zemljiškoknjižnim izpiskom, z zavarovalno polico za nepremičnino, 
vinkulirano v korist banke, s cenitvenim poročilom pooblaščenega izvedenca. 


Terjatve razvrščene v skupino C, D, in E se restrukturirajo, kar pomeni, da se pri 
računovodskih postopkih takoj izkazuje izguba in potencialna izguba, prihodki pa šele 
ob njihovi dejanski realizaciji. 


Potencialne izgube banke iz naslova kreditnega tveganja se na podlagi razvrstitve 
terjatev v skupine izračunavajo v povprečju najmanj v višini: 
e 10% terjatev, razvrščenih v skupino B (oz. najmanj 5% in največ 15% pri 


posamezni), 

e 25% terjatev, razvrščenih v skupino C (oz. najmanj 15% in največ 40% pri 
posamezni), 

e 50% terjatev, razvrščenih v skupino D (oz. najmanj 4% in največ 99% pri 
posamezni)in 


e 100% terjatev, razvrščenih v skupino E. 


Banka mora zagotavljati informacije in dokumentacijo o dolžniku z vodenjem kreditnih 
map, iz katerih morajo biti razvidni osnovni podatki o dolžniku, njegovem finančnem 
stanju in položaju ter o vsebini kreditnega razmerja. Banka mora imeti ustrezen 
informacijski sistem in računovodske postopke za spremljanje izpostavljenosti do 
posameznih oseb in skupin povezanih oseb ter zagotoviti pravilno poročanje. 


Velika izpostavljenost bank 


Pojem velike izpostavljenosti bank in hranilnic je oblikovan z namenom zavarovanja le- 
teh pred tveganji povezanimi s prekomerno koncentracijo kreditne izpostavljenosti do 
enega dolžnika in pomeni še enega izmed instrumentov na področju obvladovanja 
kreditnega tveganja. Izpostavljenost banke do posameznega dolžnika se odraža v 
največji možni izgubi v primeru, da ta dolžnik ne poravna vseh svojih obveznosti do 
banke. Velika izpostavljenost bank do posameznega dolžnika je definirana v 
največjem odstotku do katerega je banka še lahko izpostavljena do enega dolžnika in je 
običajno postavljena na raven nekje do 25 odstotkov njenega kapitala. Poleg 
navedenega pa poznamo tudi pojem izpostavljenosti banke do posameznega dolžnika, ki 
ima položaj osebe v posebnem razmerju z banko. Ta višina je nekoliko nižja in ne sme 
presegati 20 odstotkov njenega kapitala. Gre za izpostavljenost banke do njej nadrejene 
družbe, to je do posamezne družbe, ki jo banka posredno ali neposredno obvladuje in do 
posamezne družbe, ki jo posredno ali neposredno obvladuje ista oseba kot banko. 

Osebe v posebnem razmerju z banko so tako: član uprave banke, član nadzornega sveta 
banke, prokurist banke, pravna oseba, ki ni banka in katere član uprave oziroma 
prokurist, fizična oseba, ki je posredno ali neposredno imetnik delnic banke, na podlagi 
katerih ima najmanj 5 odstotkov glasovalnih pravic ali najmanj 5-odstotni delež v 
kapitalu banke, pravna oseba, ki ni banka, in ki je posredno ali neposredno imetnik 
delnic banke, na podlagi katerih ima najmanj 10 odstotkov glasovalnih pravic ali 
najmanj 10-odstotni delež v kapitalu banke, ožji družinski člani oseb, član uprave, član 
nadzornega sveta, član drugega organa vodenja ali nadzora oziroma prokurist pravne 
osebe (Zban-1 163. in 164.člen). Vsota vseh velikih izpostavljenosti banke ne sme 
presegati 800 odstotkov njenega kapitala. Vsota vseh izpostavljenosti banke do oseb v 
posebnem razmerju z banko ne sme presegati 200 odstotkov njenega kapitala. 


Oblikovanje posebnih rezervacij 


Oblikovanje rezervacij je klasična oblika obvladovanja kreditnega portfelja. Rezervacije 
kot osnovni kvantitativni instrument za zavarovanje pred kreditnimi tveganji najbolj 
neposredno vpliva na rezultat bank in je zato strateškega pomena. Banka po zakonodaji 
naj mora oblikovati rezervacije za splošna bančna tveganja, ki so namenjena kritju 
morebitnih izgub zaradi tveganj, ki izhajajo iz njenega celotnega poslovanja. Poleg 
splošnih rezervacij mora banka oblikovati tudi posebne rezervacije glede na posebna 
tveganja, ki izhajajo iz posameznih poslov oziroma skupine posameznih poslov. Za 
terjatve, ki so razvrščene v skupino A, razen terjatev do Banke Slovenije in do 
Republike Slovenije, je banka dolžna oblikovati rezervacije v višini najmanj 1% zneska 
terjatev, za terjatve, ki so razvrščene v skupine od B do E pa banka oblikuje posebne 
rezervacije v višini ugotovljenih potencialnih izgub. Posebne rezervacije vodijo banke 
kot odhodek za posebne rezervacije in so knjiženi na posebnem računu v pasivi bilance 
stanja. 


Evropske direktive in Baselska priporočila (Baselski standardi) 


Zaradi povečane aktivnosti trgovanja bank, nestabilnosti tržnih cen, razvoja 
zunajbilančnih aktivnosti, povečane konkurence in globalizacije je večina držav 
zakonsko uredila obvladovanje bančnih tveganj. V slovenskem bančništvu je večina 
sprememb v zadnjem desetletju posledica uvajanja priporočil Baselskega komiteja in 
evropskih smernic v domačo zakonodajo. Smernice varnega poslovanja bank na 
področju Evropske unije so nastale vzporedno in kot posledica baselskih priporočil. 
Evropske smernice tudi povečujejo konkurenčnost med ponudniki finančnih storitev in 
spodbujajo ekonomijo obsega. Izgublja se razmejitev med posameznimi ponudniki 
finančnih storitev, oblikujejo se enotni pogoji poslovanja in poenoteni standardi nadzora 
finančnih institucij, finančni sistem pa prehaja v t.i. tržno fazo, v kateri s večji del 
finančnih storitev prenaša na trg (Dimovski, Gregorič 2000, 22). Leta 1975 je bil tako 
ustanovljen t.i. Baselski odbor ali Komite za nadzor bank, ki so ga ustanovili guvernerji 
skupine desetih najrazvitejših gospodarskih držav, imenovanih G10, predstavlja pa 
odbor bančnih nadzornih oblasti. Baselska priporočila so minimalni standardi, ki jih 
objavlja komite, namenjeni so predvsem članicam Mednarodne banke za poravnavo 

(BIS) in niso zavezujoči. Države se same odločajo, ali jih bodo sprejele v svojo 
zakonodajo, vendar so standardi že tako uveljavljeni, da jih uporabljajo po vsem svetu. 


Prvi Baselski kapitalski sporazum iz leta 1988 je bil rezultat prizadevanja Baselskega 
komiteja za poenotenje minimalnih kapitalskih zahtev za banke. Osnovni namen 
vzpostavitve kapitalskega sporazuma je bil okrepiti kapitalsko osnovo bank, povečati 
stabilnost finančnega sistema in izenačiti pogoje poslovanja za vse udeležence na trgu. 
V prvi fazi je bil kapital namenjen predvsem v pokrivanju kreditnega tveganja bank 
nato pa so kapitalski sporazum modificirali in uvedli kapitalske zahteve za tržna 
tveganja. V okvir tržnih tveganj spadata predvsem obrestno in valutno tveganje. Prvič je 
bila na razpolago dana možnost, da posamezne banke uporabijo lastne metode merjenja 
tržnih tveganj. Sporazum je »uzakonilo« več držav, zato je njegova prednost tudi 
njegova splošna razširjenost in preprostost (Štiblar, 2010, 170). 


Basel II. Glede obstoječih režimov varnosti poslovanja finančnih institucij prve 
generacije (ohranitve solventnosti bank in zavarovalnic) so v začetku 90-tih let vse 
pogosteje pojavljala mnenja, da ne upoštevajo novih tveganj (le-ta izhajajo iz novih 
finančnih produktov, iz liberalizacije finančnih trgov, iz institucionalnega povezovanja 
v sektorjih in med njimi, v državah in med njimi) in da niso dovolj občutljivi za 
obstoječa tveganja. Glavna kritika starega kapitalskega sporazuma se je nanašala na 
premajhno upoštevanje predvsem nekreditnih tveganj, ki so v zadnjih letih pridobila 
pomen, in osredotočenja zgolj na kvantitativno merjenje kapitalske ustreznosti, 
zanemarja pa se kakovostni vidik, ki je prav tako pomemben. Rasla je želja po 
vzpostavitvi novih standardov varnosti poslovanja druge generacije (BIS Il). BIS II več 
pozornosti namenja operativnemu tveganju, ki ga do takrat niso poseben obravnavali. 
Poleg tega predlaga bankam različne pristope za merjenje zahtev za kreditno in 
operativno tveganje. S tem omogoča prosto izbiro tistega pristopa, ki najbolje ustreza 
velikosti, razvitosti in ostalim značilnostim njihovega poslovanja. Potreba po novi, 
boljši zaščiti, ki naj bi jo prinesli standardi BIS II, je nastala predvsem kot posledica 
globalizacije, saj z njo prihaja do vedno novih tveganj. Standardi so bili dokončno 
sprejeti decembra 2004. BIS II je tako na treh stebrih zasnovan režim za banke. 
Revidiranemu stebru za izračun minimalno zahtevanega kapitala je Baselski sporazum 
dodal dva nova stebra: regulativni nadzor in tržna disciplina. 


Prvi steber govori o t.i. finančni ustreznosti. Gre za kreditno, tržno in operacijsko 
tveganje bank. Pri oceni kreditnega tveganja, kot še vedno najpomembnejšega v BIS II, 
vrednost zahtevanega kapitala lahko niha med 1,6% in 12% glede na rating 
kreditojemalca in način zavarovanja, ki ga bo podala neodvisna zunanja rating 
institucija (standardni pristop) oziroma notranja bonitetna služba (interni modeli 
ocenjevanja tveganj v okviru samih bank, za katere ni potrebna potrditev nadzornika). 
Znesek kapitala, ki naj bi ga banka imela za zaščito pred kreditnim tveganjem, je 
funkcija petih dejavnikov: verjetnosti stečaja dolžnika, pričakovane stopnje izgube v 
primeru stečaja, izpostavljenost ob stečaju, dospelosti kredita in stopnje diverzifikacije 
(negativne korelacije) kreditnega portfelja banke. 

Pri standardnem pristopu banka oceni le prvi dejavnik, druge oceni zunanji nadzornik, 
pri internih modelih pa banka mora ocenite vse dejavnike. Gre za model kreditnih 
rizikov. Koeficient kapitalske ustreznosti, ki ga izračunavamo kot razmerje med 
celotnim kapitalom in tehtano aktivo, mora predstavljati najmanj 8% celotnega kapitala 
banke (Aver, 2004, 18). V letu 2007 oziroma po izbruhu globalne finančne krize se je 
izkazalo, da zunanje bonitetne agencije niso edina prava rešitev za oceno tveganj v 
standardiziranem postopku. Izkušnje kažejo, da so vedno znova napačno ocenjevale 
boniteto posameznih firm, bank, poslov in držav. Velikokrat ne poznajo konkretne 
situacije, so pogosto preblizu bankam plačnicam, zato velikokrat dajejo pristranske 
ocene. V svetu poznane agencije so še nekako uspešne v enostavni ekstrapolaciji 
trendov iz preteklosti, odpovedo pa v kritičnih trenutkih velikih sprememb ali obratov. 
Poleg tega so novi, izjemno komplicirani matematični modeli izračuna tveganja po BIS 
IL, ki so jih uvedle velike banke, odpovedali že ob prvi priložnosti in tako niso preprečili 
nastanka finančne krize v letu 2007, ki izhaja iz slabih hipotekarnih kreditov v ZDA. 


Drugi steber - regulativni nadzor, kot ga predpisuje BIS II, zahteva od nadzornikov, 
da preverjajo, ali ima vsaka banka ustrezen notranji proces ocenjevanja tveganja in 
računanja kapitalskih zahtev. 8% koeficient kapitalske ustreznosti je namreč le potrebni, 
ne pa zadostni pogoj za zagotovitev varnega poslovanja banke. Nadzorniki morajo zato 
imeti pooblastilo, zahtevati višjo kapitalsko ustreznost, kot jo določi banka sama ali kot 
jo izračuna v skladu z metodologijo. To je še posebej pomembno takrat, ko je banka 
pomembna iz sistemskega vidika in bi njene težave lahko ogrozile stabilnost finančnega 
sistema. Cilj nadzornikov pri preverjanju kapitalske moči bank na tem področju je torej 
zagotoviti, da je obseg kapitala torej skladen s tveganostjo njihovega celotnega 
poslovanja. V bančništvu igra zunanji nadzorni pregled državnih nadzornih institucij 
ključno vlogo kvalitativne ocene tveganj. Pri nas opravlja nadzorno funkcijo centralna 
banka, Banka Slovenije, ki lahko postavi dodatne kapitalske zahteve in se hitro odzove, 
če bi kapital padel pod zahtevano minimalno mejo. Že prvo leto po uveljavitvi BIS II je 
bilo jasno, da so obrestna in nekatera druga bančna tveganja ostala v drugem stebru v 
diskreciji nadzornikov. Potem ko je bil z najbolj zahtevnimi matematičnimi modeli 
izračunan tvegani kapital, so se izračunane številke kalibrirale s faktorjem 1,06, 
katerega velikost je izmišljena zato, ker so simulacije (QIS) pokazale, da si velike banke 
z internimi modeli izračunavajo premajhen rizičen kapital. Ob tem lahko nadzorniki 
poljubno podajajo svoje dodatne kapitalske zahteve. Oboje popolnoma diskreditira 
izračun tveganega kapitala z novimi zahtevnimi matematičnimi modeli. 


Namen tretjega stebra je povečanje tržne discipline s povečanjem obsega podatkov, ki 
jih morajo banke razkriti. Večji obseg javnega razkritja ter objave podatkov in 
informacij, povezanih z bančnim poslovanjem in profilom tveganja banke, naj bi 
omogočilo tržnim udeležencem boljši pregled nad poslovanjem bank. Banke morajo 
vsaj na pol leta objaviti podatke o poslovanju, kapitalska učinkovitost pa se razkriva 
četrtletno. Predmet razkritij se nanaša na strukturo kapitala, kapitalsko ustreznost in 
izpostavljenost tveganju. Glede različnih diskrecijsko postavljenih obdobij (in obsega 
informacij) razkritij podatkov v tretjem stebru BIS II bi bila boljša rešitev, če bi 
predpisali krajša obdobja, izjemoma pa bi nadzorniki dovolili njihovo podaljšanje, in ne 

nasprotno. To bi zmanjšalo tudi število diskrecijskih intervencij nadzornikov (povzeto 
po Štiblar, 2010, 173-177). 


Basel III. V decembru 2009 je baselski odbor za bančni nadzor objavil predlog Basel 
IH. Glede sprememb priporočil o sestavi kapitala je predlog Basel III izrazito usmerjen 
k višji kakovosti bančnega kapitala in predvideva razdelitev temeljnega kapitala na dve 
podkategoriji: 
e »Common Equity component of Tier 1«, kar bi ustrezalo nakvalitetnejšemu, 
lastniškemu temeljnemu kapitalu (do sedaj poimenovan »Core Tier 1« in 
e »Tier 2-Tier 1 Additional Going Concern Capital«, kar bi lahko prevedli kot 
dodatni temeljni kapital. 


Nova pravila predvidevajo dvig minimalnega količnika temeljnega kapitala, t.i. 
količnika Tier 1, iz 4-ih odstotkov na 6 odstotkov do začetka leta 2019. 


Kljub ocenam, da se hibridni instrumenti v krizi niso izkazali kot ustrezni pri pokrivanju 
izgub finančnih institucij v času rednega, jim baselski odbor za bančni nadzor vseeno še 
vedno priznava mesto med sestavinami kapitala. Vendar pa zahteva visoko kakovostne 
instrumente, tako da se bodo hibridni instrumenti lahko v podkategorijo »Tier 1 
Additional Going Concern Capital« lahko vključevali le, če bodo izpolnjevali 
minimalne kriterije, ki so določeni v predlogu Basel III. Cilj je, da bi se bistvene 
karakteristike hibridnih instrumentov kar najbolje približale lastniškemu kapitalu, tako 
da bi imeli čim večjo sposobnost pokrivanja izgub v času rednega poslovanja, izdajatelj 
pa bo izplačila donosov lahko kadarkoli zadržal. 


Bistveni namen nove regulative je torej hibridne instrumente kar najbolj približati 
navadnim delnicam. Enako kot dosedanja regulativa tudi predlog Basel III še vedno 
zahteva enake tri bistvene lastnosti — trajnost, fleksibilnost izplačil in sposobnost 
pokrivanja izgub — vendar jih precej bolj strogo opredeljuje. Predvsem je z obvezno 
konverzijo v delnice ali odpisom dolga zelo natančno opredeljena sposobnost 
pokrivanja izgub. 

V zvezi s tema mehanizmoma bo v vsakem konkretnem primeru zelo pomembna 
določitev primernega sprožilca, ki bo vezan na količnik kapitalske ustreznosti ali kak 
drug ustrezen kazalnik poslabšanja stanja banke, in sicer tako, da bo konverzija ali odpis 
dolga učinkoval v ustreznem trenutku in izdajatelju s pokritjem izgube omogočil 
nadaljevanja poslovanje. 


Basel III predlaga naslednje spremembe: 

e Spodbujanje bolj integriranega upravljanja trga in kreditnega tveganje nasprotne 
stranke 

e Treba je dodati CVA (kreditne popravek vrednosti), tveganje zaradi poslabšanja 
kreditne bonitetne ocene nasprotnim strankam 

e krepiti kapitalske zahteve za nasprotne stranke kreditne izpostavljenosti, ki 
izhajajo iz bank izvedenih finančnih instrumentov, repo in financiranja 
vrednostnih papirjev 


Kreditna tveganja pri bančnem poslovanju | 25 


niti kapitalske rezerve ter podporo te izpostavljenosti 
zagotavljanje spodbud za krepitev obvladovanja tveganj in kreditne 
izpostavljenosti nasprotne stranke 

e dvigniti standarde kreditnega tveganja nasprotne stranke za upravljanje tudi z 
vključevanjem tveganja zaradi neugodnih gibanj 

e potreba po dodatnem kapitalu, likvidnosti ali drugih nadzornih ukrepov za 
zmanjšanje tveganj. 


Glavni namen Basel III je odprava pomanjkljivosti, ki jih je razkrila finančna kriza ter 
pripraviti banke in bančni sektor za naslednjo krizo. Stopil je v veljavo v začetku leta 
2013 in se bo postopoma uvajal do leta 2019. 


3.8 Instrumenti za prenos kreditnega tveganja 


Prenos kreditnega tveganja (angl. »credit risk transfer«) ni novost na finančnih trgih, saj 
banke nekatere tehnike oziroma instrumente za prenos tega tveganja uporabljajo že 
vrsto let, na primer finančne garancije in zavarovanja posojil pri zavarovalnicah. Tudi 
prvi posli listninjenja (angl. »securitisation«), katerega uporaba v svetu vse bolj narašča, 
so potekali že v sedemdesetih letih prejšnjega stoletja. Vendar pa so zlasti v zadnjih 
letih vse večja potreba po aktivnem obvladovanju kreditnega tveganja ter inovacije na 
področju informacijske tehnologije, ki bolj aktivno obvladovanje sploh omogočajo, 
vplivala na dramatičen porast uporabe instrumentov za prenos kreditnega tveganja ter 
nastajanje novih tehnik. Ključne vzroke za tak razvoj lahko najdemo v trendu 
zniževanja obrestnih mer, iskanju donosnejših investicijskih možnosti, cenejših načinov 
financiranja in možnostih kapitalske arbitraže, ki jo omogoča obstoječa metodologija 
izračunavanja kapitalskih zahtev za kreditna tveganja. 

Najpomembnejši vzrok za naraščajočo uporabo različnih instrumentov za prenos 
kreditnega tveganja pa je sprememba v načinu razmišljanja bank, ki menijo, da morajo 
posojila držati v svoji bilanci do njihove zapadlosti, namreč upada. Vse več bank o 
posojilih razmišlja kot o izpostavljenostih, s katerimi je možno trgovati, bodisi 
posamično bodisi v paketu (Janevska, 2004, 42). 


Instrumenti za prenos tveganja 


Podobno kot je razvoj izvedenih finančnih instrumentov v okviru postavk trgovanja šel 
z roko v roki z večjim in boljšim obvladovanjem tržnih tveganj v bankah, je tudi razvoj 
trga instrumentov za prenos kreditnega tveganja v tesni povezavi z aktivnejšim 
obvladovanjem kreditnega tveganja. Novi instrumenti omogočajo bankam, da 
oblikujejo svoj profil tveganosti neodvisno od originalnih izpostavljenosti, po svoji 
značilnostih pa se lahko zelo razlikujejo. Določeni instrumenti omogočajo prenos 
kreditnega tveganja za eno samo izpostavljenost (angl. »single name«), medtem ko 
drugi za skupino izpostavljenosti (angl. »portfolio«). Nekateri instrumenti vključujejo s 
prenosom kreditnega tveganja tudi prenos terjatev, ki so vir kreditnega tveganja (angl. 
»funded«). Spet pa se z drugimi instrumenti prenaša samo kreditno tveganje (angl. 
»unfunded«). Obravnavani instrumenti se končno lahko razlikujejo tudi z vidika poteka 

prenosa, ki je lahko neposreden od kupca na prodajalca kreditne zaščite, ali pa 
neposreden prek posebnega specializiranega podjetja »special purpose vehicle; SPV«). 
Slednje je značilno v glavnem za listnijenje (Janevska, 2004, 42). 


Listinjenje 


Listninjenje je Že nekaj časa znana in vse bolj uporabljena tehnika, s katero banke 
kreditno tveganje iz naslova odobrenih posojil prenašajo na tretje osebe. V osnovi 
listninjenje predstavlja izdajo vrednostnih papirjev na podlagi kritega premoženja. 
Banka del svojega premoženja v obliki posojil združi v pakete, ki jih nato proda 
posebnemu specializiranemu podjetju (v nadaljevanju SPV). Banka od slednjega prejme 
vrednostne papirje, ki so kriti oziroma zavarovani s paketom kupljenih posojil (ABS — 
angl. »asset-backed securities«). Namesto dejanskega nakupa paketa posojil pa SPV 
lahko banki proda samo kreditno zaščito za tveganje iz naslova iz naslova teh posojil. V 
tem primeru torej ne pride do prenosa oziroma do prodaje posojil, temveč le do prenosa 
kreditnega tveganja povezanega s temi posojili. Takšno vrsto listninjenja imenujemo 
sintetično listninjenje (angl. »synthetic securitisation«). 


Listninjenje se je prvič pojavilo leta 1970 v ZDA z izdajo vrednostnih papirjev na 
podlagi hipotekarnih posojil. Vrste terjatev, ki so osnova za listninjenje, so zelo različne, 
od že omenjenih hipotekarnih posojil za stanovanjske (RMBS »residental mortage- 
backed securities«) in poslovne nepremičnine (CMBS - angl. »commercial mortage- 
backed securities«) preko podjetniških posojil (CLO — ang. »collateralised loan 
obligation«), terjatev iz naslova finančnega premoženja, kot so npr. obveznice (CBO — 
angl. »collateralised bond obligation« in enote vzajemnih skladov (CFO -— angl. 
»collateralised fung obligation«), do posojil za nakup avtomobilov, študenskih posojil, 
terjatev iz naslova kreditnih kartic, avtorskih pravic ipd. Listniniti je mogoče katerokoli 
dovolj veliko in homogeno premoženje, ki ima predvidljiv bodoč denarni tok. Lahko 
rečemo, da listninjenje zagotavlja boljšo razpršenost kreditnega tveganja in tako 
povečuje splošno finančno stabilnost. 


S procesom listninjenja se povečuje ponudba vrednostnih papirjev za širši krog 
potencialnih investitorjev. Vrednostni papirji so namreč v procesu listninjenja izdani v 
različnih tranšah, ki se razlikujejo po tveganosti in posledično donosnosti in tako 
ustrezajo različnim profilom investitorjev: 
e Nadrejena tranša (angl. »senior tranche«) — najbolj kakovostni vrednostni papirji 
najvišje bonitetne ocene, 
e Mezanin tranša (angl. »mezzanine tranche«) — vrednostni papirji srednje kakovosti 
e Podrejena tranša (angl. »junior tranche« ali »eguity tranche«) — tranša najslabše 
kakovosti, ki generira izgube prvih dveh tranš. Posledično so ti vrednosti papirji 
tudi najbolj donosni. 


Listninjenje pa ne pomeni samo prenosa kreditnega tveganja. Bankam omogoča tudi 
doseganje drugih ciljev, kot je financiranje z nižjimi stroški, usklajevanje ročnosti 

sredstev in obveznosti, izločitev nelikvidnega premoženja iz bilance, izboljšanje 
finančnih kazalnikov ter kapitalsko arbitražo (Janevska 2004, 42). 


Kreditni izvedeni finančni instrumenti in tveganja 


V drugi polovici devetdesetih let prejšnjega stoletja je obvladovanje kreditnega tveganja 
s pojavom kreditnih izvedenih finančnih instrumentov oziroma kreditnih derivatov (angl. 
»credit derivatives«) pridobilo nove razsežnosti. Kreditni derivativi predstavljajo 
naslednjo stopnjo v razvoju sodobnih finančnih trgov, kjer omogoča kombinacija 
tehnološkega razvoja in napredka v finančni matematiki »razbitje« finančnih terjatev na 
njihove osnovne sestavne elemente tveganja, kot so npr. kreditno, obrestno in tečajno 
tveganje, s katerimi je možno ločeno trgovati. 


Kreditni derivativi so instrumenti, ki omogočajo prenos kreditnega tveganja brez 
prodaje oziroma prenosa terjatev, ki predstavljajo vir tega kreditnega tveganja. Njihova 
uporaba v procesu listninjenja znižuje stroške ter odpravlja morebitne težave pri 
prenosu terjatev na SPV. V takšnem primeru govorimo o sintetičnem listninjenju, ki 
združuje tehnike listninjenja s kreditnimi derivativi. 


Trg kreditnih derivativov doživlja od svojih zametkov pred slabimi desetimi leti hiter 
razvoj in vse večje število sklenjenih poslov. Napovedi o pričakovanem obsegu 
kreditnih derivativov so praviloma vedno presežene, finančni analitiki pa v prihodnje 
pričakujejo še hitrejšo rast. Med sklenjenimi posli s kreditnimi derivativi prevladuje 
kreditna zamenjava oz. t.i. CDS (angl. »credit default swap«). Kreditna zamenjava je 
ena izmed osnovnih oblik kreditnih derivativov, kjer je ena stranka kupec zaščite za 
primer kreditnega dogodka, nasprotna stranka pa prodajalec takšne zaščite. Kreditni 
dogodek mora biti opredeljen v pogodni med obema strankama in je lahko definiran kot 
stečaj izdajatelja, znižanje bonitetne ocene oziroma kot kakšen drug primer 
neizpolnitve obveznosti — npr. neplačilo kupona iz naslova dolžniškega vrednostnega 
papirje, ki je predmet pogodbe med kupcem zaščite in prodajalcem zaščite. 


Tako kupec svojo kreditno izpostavljenost prenaša na prodajalca kreditne zamenjave, 
za kar prodajalec prejme od kupca periodična plačila (premijo), ki so določena v letnih 
bazičnih točkah od nominalne vrednosti. V primeru, da v času trajanja pogodbe ne 
pride do kreditnega dogodka, prodajalec zaščite nima nikakršnih obveznosti. 


Pri kreditnih derivativih je ključnega pomena natančna in jasno opredelitev kreditnega 
dogodka, ki sproži nastanek obveznosti za prodajalca zaščite. Zasluge za naraščajočo 
uporabo kreditnih derivativov gredo tudi vse bolj razširjeni uporabi standardiziranih 
pogodb združenja ISDA (angl. »ISDA Master Agreements«), kjer je treba obveznosti 
pogodbenih strank in kreditni dogodki natančno definirani. Uporaba standardiziranih 
pogodb tako zmanjšuje možnost sporov in nesporazumov med kupcem in prodajalcem 
zaščite (kreditnega derivativa). Vendar pa se tudi določbe in definicije v pogodbah 
ISDA še vedno spreminjajo in izboljšujejo na podlagi v praksi ugotovljenih 
pomanjkljivosti. Dodaten problem njihove uporabe je v dejstvu, da ne ustrezajo vedno 

konkretnim zahtevam kupca in prodajalca kreditne zaščite, saj je kreditno tveganje po 
svoji naravi bolj heterogeno od na primer tržnega tveganja in je zato tudi več 
potencialno spornih vprašanj, ki jih je v pogodbi treba urediti. Neustrezna 
dokumentacija s pomanjkljivimi in nejasnimi definicijami tako še zmeraj predstavljajo 
pomemben dejavnik tveganja pri uporabi tako kreditnih derivatov kot tudi drugih tehnik 
za prenos kreditnega tveganja. Med institucijami, ki najbolj uporabljajo kreditne 
derivative, prevladujejo banke, ki so neto kupci kreditne zaščite, kar je logično, saj je 
ena od osnovnih bančnih funkcij posojanje oziroma kreditiranje. Banke pa nastopajo 
tudi kot posredniki med kupci in prodajalci kreditne zaščite, kar za banko predstavlja 
dodaten vir zaslužka. Tovrstne instrumente vse bolj uporabljajo tudi zavarovalnice, ki 
na trgu predstavljajo neto prodajalce kreditne zaščite. Borznoposredniške hiše so 
zastopane v približno enakem obsegu kot kupci in kot prodajalci kreditne zaščite, saj v 
teh poslih prevzemajo pretežno samo vlogo posrednika. 


Finančne institucije lahko torej uporabljajo instrumente za prenos kreditnega tveganja 
zaradi obvladovanja kreditnega tveganja zaradi upravljanja s kreditnim portfeljem ali 
zaradi trgovanja. Prvo zajema prenašanje oziroma prevzemanje kreditnega tveganja, 
zniževanje stroškov kapitala in virov financiranja. Z uporabo instrumentov za prenos 
kreditnega tveganja izključno zaradi trgovanja pa institucije ne spreminjajo svoje 
kreditne izpostavljenosti, temveč z zavzemanjem nevtralnih pozicij zaslužijo provizijo. 


Obvladovanje kreditnega tveganja pri bančnem poslovanju I 
V. Eichmeier & Z. J. Oplotnik A. 


Kreditno zavarovanje v bankah 


Pri vsaki odobritvi kreditnega posla prevzema banka nase tveganje, da ji kreditojemalec 
ne bo mogel vrniti kredita v dogovorjenem roku. Tako mora banka vedno računati na 
možnost izpada pri odplačevanju kredita in plačila aktivnih obresti. Občasni izpad 
ogroža likvidnost banke, medtem ko je pri trajnem izpadu ogroženo premoženje s 
katerim banka razpolaga. Osnovni namen kreditnega zavarovanja je zmanjšanje 
kreditnega tveganja, povezanega z eno ali več izpostavljenostmi banke. Zato se banka 
pri sklepanju kreditnih pogodb s podjetjem dogovori za ustrezen instrument kreditnega 
zavarovanja. Zavarovanje predstavlja sekundarni vir plačila pogodbenih obveznosti, če 
komitent iz kakršnegakoli razloga preneha s plačili svojih obveznosti. Nikakor pa ne 
sme nadomestiti ocene komitentove kreditne sposobnosti. Vrednost zavarovanja naj bi 
krila vrednost kredita, obresti kredita, sodne stroške in obresti ter morebitne ostale 
stroške unovčitve posamezne oblike zavarovanja (Borak, 1999, 51). 


V Sloveniji , po sklepu centralne banke, Banke Slovenije, o razvrstitvi aktivnih 
bilančnih in zunajbilančnih postavk bank in hranilnic ter sklepu o spremembi in 
dopolnitvi sklepa o razvrstitvi aktivnih bilančnih in zunajbilančnih postavk bank in 
hranilnic zavarovanja, delimo na prvovrstna in primerna. 


Prvovrstna zavarovanja v bankah so naslednja: 

e bančna vloga, za katero obstaja s pogodbo določena obveznost, da se uporabi za 
poplačilo terjatve; 

e vrednostni papirji Republike Slovenije, Banke Slovenije ter vlad in centralnih bank 
držav cone A , kot je opredeljena v veljavnem sklepu; 

e nepreklicne garancije na prvi poziv bank, ki so pridobile dovoljenje Banke 
Slovenije za opravljanje bančnih storitev, prvovrstnih bank držav članic in 
prvovrstnih tujih bank (banke z bonitetno oceno najmanj BBB- oz. Baa3); 

e prvovrstni dolžniški vrednostni papirji bank, s katerimi se trguje na finančnih trgih 
(banke z bonitetno oceno najmanj BBB- oz. Baa3); pri tem se ne upoštevajo 
podrejeni in zamenljivi dolžniški vrednostni papirji; 

e nepreklicna jamstva Republike Slovenije (vključno z nepreklicnimi garancijami na 
prvi poziv SID, ki so bile izdane do uveljavitve Zakona o zavarovanju in 
financiranju mednarodnih gospodarskih poslov). 

Primerno zavarovanje je tako zavarovanje, ki je v ustreznem razmerju med višino 
naložbe z vsemi stvarmi zraven in vrednostjo zavarovanja. Z primernim zavarovanjem 
je podjetje dodatno motivirano, da pravočasno poravna svoje obveznosti. Primerno 
zavarovanje po je Sklepu Banke Slovenije o razvrstitvi aktivnih bilančnih in 
zunajbilančnih postavk bank in hranilnic ter Sklepu o spremembi in dopolnitvi sklepa o 
razvrstitvi aktivnih bilančnih in zunajbilančnih postavk bank in hranilnic: 

e neodvisna garancija podjetja primerljivega finančnega položaja, ki izpolnjuje 
merila za razvrstitev v skupino A (vključno z garancijami SID do pridobitve 
dovoljenja za opravljanje bančnih poslov), 

e zavarovanje pri zavarovalnici, registrirani v Republiki Sloveniji in državi cone A, 
kot je opredeljena v veljavnem sklepu o kapitalski ustreznosti bank in hranilnic, ter 

e vrednostni papirji, za katere obstaja delujoči trg. 


Zakon o bančništvu deli zavarovanja na stvarna in osebna (Zban-1, 116.člen). Osebno 
zavarovanje ima učinek le med strankami, ne učinkuje pa nasproti tretjim osebam. 
Stvarno zavarovanje na drugi strani učinkuje tudi proti tretjim osebam in ne samo 
proti dolžniku, kar bo podrobneje predstavljeno v nadaljevanju. 


Tabela 2: Delitev kreditnih zavarovanj v bankah 


KREDITNA ZAVAROVANJA 


z en A STVARNA ZAVAROVANJA 


bančna garancija hipoteka ročna zastava zastava pravic 


fiduciarna 
cesija 


pristop k dolgu realno breme neposestna zastava 


zavarovanje z 


zavarovalno pogodbo zemljiški dolg | fiduciarni prenos lastninske pravice factoring 


pridržek lastninske pravice 
Vir: Tratnik (2001, 19). 


Stvarno kreditno zavarovanje je vrsta zmanjševanja kreditnega tveganja, pri kateri je 
kreditno tveganje, povezano z izpostavljenostjo banke, zmanjšano zato, ker ima banka v 
primeru neizpolnitve nasprotne pogodbene stranke ali ob nastopu drugih pogodbeno 
določenih dogodkov, povezanih z nasprotno stranko, najmanj eno od naslednjih pravic: 
pravico prodati določeno premoženje zaradi poplačila svoje terjatve, 

e pravico zagotoviti prenos ali pridobitev določenega premoženja, 

e pravico obdržati določeno nedenarno premoženje ali denarne zneske, 

e pravico zmanjšati oziroma pobotati znesek izpostavljenosti za znesek terjatve 

nasprotne stranke do banke, 

e pravico nadomestiti znesek izpostavljenosti z zneskom v višini razlike med 
zneskom izpostavljenosti in zneskom terjatve nasprotne stranke do banke (Zban-1, 
116.člen). 


Med stvarna kreditna zavarovanja spadajo tudi posli začasne prodaje oziroma nakupa in 
posli posoje oziroma izposoje vrednostnih papirjev ali blaga, če imajo značilnosti, 
določene v tretjem odstavku tega člena (Zban-1, 117. in 118. člen). 


Posel začasne prodaje oziroma odkupa je vsaka pogodba: 
pri kateri prenositelj na prejemnika prenese: bodisi vrednostne papirje ali blago, bodisi 
zajamčene pravice glede vrednostnih papirjev ali blaga, v zvezi s katerimi je jamstvo 
izdala priznana borza, ki je imetnik pravic glede teh vrednostnih papirjev ali blaga, 
1. po kateri prenositelj teh vrednostnih papirjev, blaga ali pravic ni upravičen prenesti 
na ali zastaviti več kot eni osebi hkrati in 
2. s katero se pogodbena stranka zaveže, da bo istovrstne vrednostne papirje, blago 
ali pravice iz l. točke, če je bila prenositelj: ponovno odkupila od nasprotne 
(pogodbene) stranke ali če je bila prejemnik: ponovno prodala nasprotni 
(pogodbeni) stranki 
3. na dan v prihodnosti, določen s pogodbo, ali na zahtevo prenositelja, za ceno, 
določeno v pogodbi. Pri poslu začasne prodaje ima banka položaj prenositelja. Pri 
poslu začasnega odkupa ima banka položaj prejemnika. 


Posoja oziroma izposoja vrednostnih papirjev ali blaga je posojilna pogodba: 


1. pri kateri posojilodajalec na posojilojemalca proti ustreznemu zavarovanju prenese 
vrednostne papirje ali blago in 

2. s katero se posojilojemalec zaveže vrniti vrednostne papirje ali blago enake vrste 
na dan v prihodnosti, določen s pogodbo, ali na zahtevo posojilodajalca. 


Posel posoje vrednostnih papirjev ali blaga je posel iz prvega odstavka tega člena, pri 
katerem ima banka položaj posojilodajalca. Posel izposoje vrednostnih papirjev ali 
blaga je posel iz prvega odstavka tega člena, pri katerem ima banka položaj 
posojilojemalca. 


Osebno kreditno zavarovanje je vrsta zmanjševanja kreditnega tveganja, pri kateri je 
kreditno tveganje, povezano z izpostavljenostjo banke, zmanjšano zato, ker se je tretja 
oseba zavezala, da bo plačala dolgovani znesek v primeru neizpolnitve nasprotne 
pogodbene stranke (kreditojemalca) ali ob nastopu drugih pogodbeno določenih 
dogodkov, povezanih z nasprotno stranko (Zban-1, 116.člen). 


Področja zavarovanja kreditov v Sloveniji podrobneje ureja naslednja zakonodaja: 
e Zakon o bančništvu (Zban - Uradni list RS št. 131/2006, 1/2008, 109/2008, 
19/2009, 98/2009, 79/2010, 35/2011 in 59/2011) (ZFZ — Uradni listi RS št. 
47/2004), ki vsebuje določila o obvladovanju vseh vrst tveganj. 


32 | Kreditno zavarovanje v bankah 


Sklep o ocenjevanju izgub iz kreditnega tveganja bank in hranilnic (Uradni 
list RS št. 28/2007, 102/2008, 3/2009 in 72/2010), ki pri razvrščanju 
izpostavljenosti v skupine po tveganosti in oceni izgub iz kreditnega tveganja 
poleg sposobnosti dolžnikov glede izpolnjevanja obveznosti upošteva tudi 
kvaliteto zavarovanj oziroma pričakovane denarne tokove iz unovčitve zavarovanj. 
Sklep o izračunu kapitalske zahteve za kreditno tveganje po 
standardiziranem pristopu za banke in hranilnice (Uradni list RS št. 135/2006, 
104/2007, 85/2010, 97/2010 in 62/2011), ki za namen izračuna kapitalske zahteve 
za kreditno tveganje določa vrednosti izpostavljenosti in opredelitev kategorij 
izpostavljenosti ter izračun tveganjem prilagojenih zneskov izpostavljenosti, 
pravila za določanje uteži tveganja, način uporabe različnih bonitetnih ocen za 
določanje uteži tveganja in izračun zneska kapitalske zahteve za kreditno tveganje. 
Sklep o kreditnih zavarovanjih (Uradni list RS 135/2006, 104/2007, 112/2008, 
100/2009 in 85/2010), ki obravnava primerna kreditna zavarovanja, minimalne 
zahteve v zvezi z njimi in izračunavanje učinkov primernih zavarovanj na 
zmanjšanje kreditnega tveganja. 

Sklep o veliki izpostavljenosti bank in hranilnic (Uradni list RS 135/2006, 
104/2007 in 85/2010), ki z namenom zavarovanja bank pred tveganjem, 
povezanim s koncentracijo kreditne izpostavljenosti do posameznih oseb ali 
skupine povezanih oseb ter oseb v posebnem razmerju z banko, postavlja omejitve 
obsega izpostavljenosti. 

Sklep o izračunu kapitala bank in hranilnic (Uradni list RS 135/2006, 104/2007 
in 85/2010), ki med drugim določa katere instrumente lahko banka ali hranilnica 
sprejme v zavarovanje. 

Obligacijski zakonik (OZ — Uradni list Rs št. 83/2001), ki ureja pogodbena 
razmerja, odstop terjatve (cesijo), prevzem dolga, pristop k dolgu in poroštvo. 
Stvarnopravni zakonik (SPZ — Uradni list RS St. 87/2002), ki ureja 
stvarnopravna razmerja, temeljna lastninska razmerja. 

Zakon o finančnih zavarovanjih (ZFZ — Uradni listi RS št. 47/2004), ki ureja 
sklepanje finančnih zavarovanj s pomočjo finančnih instrumentov. 

Zakon o izvršbi in zavarovanju (ZIZ — Uradni list RS št. 51/1998), ki določa 
pravila za zavarovanje terjatev, kot so zastavna pravica na nepremičnini, zastavna 
pravica na premičnini in zastavna pravica na podlagi sporazuma strank. 


Vrsta zavarovanja, ki ga bo zahtevala banka od komitenta, ko bo ta žele najeti kredit je 
odvisna od številnih dejavnikov, kot so na primer: 


bančna kreditna politika in strategija 
kreditna sposobnost kreditojemalca 
namen in ročnost kredita 

vrsta kreditojemalca 

pretekli odnosi kreditojemalca do banke 
kakovost zavarovanja 

stroški, povezani z zavarovanjem in drugo. 

Banka izbere na osnovi analize poslovanja komitenta eno ali več oblik zavarovanja 
kredita. Vsaka naložba je navadno zavarovana vsaj z bianco menicami, kar predstavlja 
osnovno oziroma obvezno zavarovanje kredita. Kot dodatno zavarovanje pa banka 
določi druge oblike zavarovanja ali kombinacijo posameznih oblik zavarovanj, s čimer 
želi zagotoviti zadostno pokritost svojih naložb. 


V nadaljevanju prikazujem značilnosti in posebnosti posameznih vrst instrumentov 
zavarovanj, ki jih banke najpogosteje uporabljajo za zavarovanje svojih naložb. Poseben 
poudarek je namenjen trem vrstam zavarovanj, in sicer zavarovanju z menicami kot 
osnovnemu zavarovanju bančnih naložb ter zavarovanju z nepremičninami in 
zavarovanju s premičninami. Navedena zavarovanja so najbolj razširjena oblika 
zavarovanja bančnih naložb. 


1 Zavarovanje z menico 


Menica je ena najstarejših oblik plačevanja, zavarovanja plačila in kreditiranja. Menica 
kot plačilni instrument služi za plačilo prejetega blaga ali storitev. V praksi se 
največkrat uporablja kot kreditno sredstvo, torej sredstvo za zagotovitev odloga plačila 
dolžnika. Pri bančnem poslovanju pa se menica uporablja kot instrument zavarovanja 
plačil, saj se jo položi kot varnost morebitnih kasnejših terjatev. Banka menico shrani in 
Jo spravi v promet le, če se zgodi zavarovalni primer (neplačilo obveznosti) (Bohinc et 
al, 1998, 193). Sestavine in uveljavljanje ter prenos pravic menice ureja Zakon o menici. 
Zaradi praktičnih razlogov se menične zaveze sprejemajo na že vnaprej pripravljenih 
enotnih obrazcih (meničnih golicah). Obrazec menične golice sestavljata menični del in 
talon. Pri poslovanju z menico je potrebno upoštevati temeljna menična načela (Bohinc 
et al 1998, 193): 

e načelo menične formalnosti: menica je lahko izdana samo pisno in mora 
vsebovati vse zakonsko določene bistvene sestavine. Vse menične izjave in vsa 
menična opravila morajo biti v pisni obliki. 

e načelo menične inkoperacije: menične izjave in menica so celota, tako da noben 
menični upnik ne more uveljaviti svojih pravic iz menice, če ne predloži dolžniku 
tudi menice — brez menice ni menične obveznosti. 

e načelo fiksne menične obveznosti: menična obveznost nastane šele s podpisom 
dolžnika, menični dolg pa samo tisto, kar nedvoumno izhaja iz menice. 

e načelo samostojne menične obveznosti: menična obveznost vsakega izmed 
podpisnikov menice je samostojna. Če so na menici podpisi opravilno nesposobnih 
oseb, lažni podpisi in podobno, je obveznost drugih podpisnikov polnoveljavna. 

e načelo menične strogosti: položaj menično pravnih dolžnikov je mnogo težji od 
položaja dolžnikov pri drugih civilnopravnih poslih, saj je menica neodvisna od 
osnovnega posla, zaradi katerega je nastala (menični dolžnik ne more uveljavljati 
ugovorov, ki izvirajo iz osnovnega posla), hkrati pa se morajo v zvezi z menico 
opraviti razna druga menična opravila (protest, notifikacija, regres, vložitev 
predloga za izvršbo...), ki dajo menični zavezi dolžnika oziroma dolžnikov še 
večjo težo. 

e načelo menične solidarnosti: vsi tisti, ki so menico trasirali, akceptirali, indosirali 
ali avalirali, so odgovorni imetniku menice solidarno, torej vsi za enega, eden za 
vse. Menični upnik lahko izterja menico, ki ni bila plačana v roku dospelosti po 
opravljenem protestu zaradi neplačila od kateregakoli meničnega dolžnika. 
Akceptant trasirane menice in izdajatelj lastne menice odgovarjata brezpogojno in 
jo morata plačati ob dospelosti. Trasant in drugi menični zavezanci pa odgovarjajo 
kot regresni dolžniki samo pogojno in subsidiarno. Menico morajo plačati, če je ne 
plača akceptant oziroma izdajatelj menice in če imetnik to dokaže z veljavnim 
protestom. 

e načelo neposrednosti: ko menični dolžnik podpiše menico, odgovarja vsakemu 
poštenemu imetniku menice, kot bi bil z njim v neposrednem dolžniškem razmerju. 
Menični upnik lahko zahteva plačilo meničnega dolga po svoji izbiri od vsakega 
meničnega dolžnika, ne glede na katerem mestu je njegov podpis. 


Menica je vrednostni papir, ki se glasi na določenem denarni znesek. Z njo izdajatelj 
jamči, da bo plačal sam ali pa bo po njegovem nalogu plačala tretja oseba upravičenemu 
imetniku določeno vsoto denarja v določenem času na določenem kraju (Juhart 1995, 
147). Poznamo več vrst menic. Trasirana menica je pisni nalog izdajatelja (trasanta) 
določeni osebi (trasatu), da naj izplača določen znesek denarja v določenem kraju 
določenemu upniku (remitentu) (Ivanjko 2001, 23). Menična zaveza je strogo formalna, 
zato mora vsaka listina vsebovati sestavine, ki jih zakon izrecno zahteva in imenujemo 
bistvene menične sestavine. 


Lastna menica je vrednostni papir, s katerim se njen izdajatelj brezpogojno zaveže, da 
bo ob njeni zapadlosti izplačal določen znesek remitentu ali kaki drugi osebi, ki jo bo 
remitent odredil (Ivanjko 2001, 23). Razlika med trasirano in lastno menico je vidna že 
na prvi pogled, saj poziv za plačilo ni dan trasatu, ampak se izdajatelj sam zaveže, da bo 
plača menični znesek. Banke od kreditojemalcev navadno zahtevajo bianco menico, ki 
je izpolnjena kot lastna menica in nastopa kot sredstvo osnovnega zavarovanja bančne 
naložbe. Pri tem se izdajatelj menice pojavlja tudi kot glavni menični dolžnik. Bianco 
menica se od lastne razlikuje v tem, da ob izdaji nima vseh bistvenih sestavin. Vsebuje 
samo podpis dolžnika. Pri pravnih osebah se menico podpisuje s firmo kreditojemalca 
in podpisom njenega zakonitega zastopnika. Poleg bianco menice podpiše 
kreditojemalec še pooblastilo za izpolnitev menice — menično izjavo, s katero 
kreditojemalec pooblašča in omejuje banko, da z menico zahteva plačilo le v višini 
neplačane glavnice kredita, povečane za morebitne redne in zamudne obresti in druge v 
kreditni pogodbi dogovorjene obveznosti. Menična izjava mora vsebovati tudi 
pooblastilo za izplačilo menice, ki omogoča njeno unovčitev. 


Kvaliteta zavarovanja, ki ga banka pridobi z menico, se lahko bistveno poveča, če so na 
menici prisotni tudi podpisi drugih oseb (pravnih ali fizičnih), od katerih lahko banka 
zahteva plačilo dolga, v primeru da tega ne stori kreditojemalec sam. v tem primeru se 
srečamo s podobno vrsto jamstva na menici, s katerim oseba (podjetje, fizična oseba in 
tudi samostojni podjetnik) s svojim podpisom na menici jamči, da bo menični dolžnik 
plačal menico. Gre za menično poroštvo ali aval. V primeru neplačila meničnega 

dolžnika, plača obveznosti avalist, ki prevzame svojo obvezo s klavzulo »per aval« ali 
»kot porok«. 


Če kreditojemalec ne poravna svojih obveznosti ob zapadlosti, banka kot upnica na 
podlagi menične izjave izpolni bianco menico in jo unovči. Kreditojemalčev račun bo 
banka, ki vodi njegov transakcijski račun, bremenila le v primeru, ko bo na njem 
denarno kritje za celoten ali delni menični znesek (menica se lahko izplača tudi delno). 
Morebitno neplačilo ali delno plačilo menice se ugotovi z meničnim protestom. Protest 
je s strani notarja ugotovljeno dejstvo, da je bila menica predložena v plačilo in ni bila 
plačana. Protest ni potreben, če je na menici klavzula »brez protesta« (klavzula »brez 
protesta« je izpolnjena na menicah, ki jih zahteva banka). Nato banka vloži menično 
tožbo ali se odloči za regresni zahtevek na osnovi katerega zahteva plačilo menične 
vsote od kateregakoli od preostalih meničnih dolžnikov, ki so podpisali menico. Sodna 
izterjava meničnega zneska poteka v okviru normalnega pravdnega postopka, kar 
časovno bistveno oddalji izterjavo dolgovanega zneska. Menični upnik (banka) in 
menični dolžnik (kreditojemalec) sta istočasno tudi upnik in dolžnik iz temeljnega posla 
(npr. kreditna pogodba), zato ima kreditojemalec možnost, da zoper banko uveljavlja 
vse ugovore tako iz temeljnega posla kot tudi iz drugih medsebojnih pravih razmerij. 
Ugovori kreditojemalca so lahko utemeljeni, neutemeljeni ali celo špekulativni (z 
namenom zavlačevanja postopka). 


Iz povedanega lahko zaključimo, da je menica učinkovit instrument zavarovanja samo v 
primeru, da je kreditojemalec prvovrsten komitent oziroma v primeru, ko imamo v 
zavezi več meničnih zavezancev. Banka to obliko zavarovanja navadno uporablja kot 
osnovno zavarovanje kredita, dodatno pa ga zavaruje še z drugimi oblikami zavarovanja. 
V praksi se banka največkrat posluži unovčitve menice pri prisilni izterjavi manjših 
zneskov (mesečnih obresti, provizij ali posameznih zapadlih obrokov), saj v takem 
primeru ni smiselno unovčevanje dodatnega zavarovanja. 


2 Zavarovanje z zastavno pravico 


Zastavna pravica je urejena v različnih zakonih, kar je odvisno od tega ali gre za zastavo 
premičnin ali nepremičnih stvari. Poleg tega se lahko zastavljajo tudi vrednostni papirji, 
lastniški deleži in druge pravice ter stvari, kar urejajo različni predpisi. Zastavna pravica 
nastane na podlagi pravnega posla, sodne odločbe ali zakona. To je stvarna pravica, ki 
učinkuje zoper vsakogar, in premoženjska pravica — njen predmet je posamično 
določena stvar . Zastavna pravica je oblikovanja zavarovanja kredita, pri kateri je 
Jamstvo za izpolnitev obveznosti vrednost kreditojemalčeve oziroma zastaviteljeve 
stvari, ki je dana v zastavo. Pri zastavnem razmerju nastopata dve stranki, in sicer 
zastavni upnik in zastavitelj. Ni nujno, da je zastavitelj tudi dolžnik, saj lahko zastavno 
pravico ustanovi tudi tretja oseba na svoji stvari ali na svoji pravici v korist dolžnika 
(Bohinc et al 1998, 43). Banka ima v primeru neplačila ob zapadlosti terjatve pravico, 
da se poplača iz prejete kupnine od prodane stvari skupaj z obrestmi in stroški. To 
navadno stori tako, da s posredovanjem sodišča ali drugega pristojnega organa zahteva 
oziroma organizira prodajo stvari in se iz izkupička poplača. Kot že rečeno, je predmet 

zastavne pravice lahko poleg stvari (premičnine in nepremičnine) tudi pravica, ob 
pogoju, da ima premoženjsko vrednost in da jo je mogoče prenašati (npr. vrednostni 
papir). Na tem mestu bi posebej poudarili pomembnost pravilne ugotovitve vrednosti 
zastavljene stvari ali pravice in njene dejanske unovčljivosti. Vrednost zastavljene 
stvari, izračunana na osnovi dejansko plačanih oziroma vloženih sredstev, sama po sebi 
ni nujno tudi primerna osnova za sodbo o njeni dejanski tržni vrednosti, ki je lahko. v 
primeru tržne nezanimivosti zastavljene stvari (zaradi lokacije ali drugih lastnosti) 
precej nižja, v skrajnem primeru, ko je zaradi nezanimanja kupcev ni možno prodati, pa 
tudi neunovčljiva, in kot taka neprimerna za zavarovanje kreditov. Prava zaradi 
navedenih dejstev se priporoča ogled zastavljenih stvari na kraju samem, kar še posebej 
velja za zastavo nepremičnin in premičnin. V ta namen ima banka pripravljen seznam 
preizkušenih pooblaščenih cenilec za posamezna področja, ki jih je izbrala z namenom, 
da bi od njih pridobila takšne cenitve, ki bodo odražale pošteno tržno vrednost 
zastavljene stvari, ki jo bo mogoče ob morebitni prodaji tudi dejansko doseči. 


2.1 Zastava denarnih sredstev 


Zastava denarnih sredstev je relativno učinkovit instrument zavarovanja posojila, ker 
banki omogoča, da v primeru neizpolnjevanja obveznosti, lahko pride do denarja, s 
katerim poplača zapadle obveznosti in v zvezi s tem nima nobenih sodnih ali 
kakršnihkoli drugih stroškov. Banka mora upoštevati zapadlost depozita, ki mora biti 
daljša od zapadlosti kredita, da lahko preveri ali je kreditojemalec poravnal obveznosti 
iz najetega kredita. Zastava denarnih sredstev se ustanovi na osnovi pogodbe o vezanih 
sredstvih med banko in zastaviteljem s posebno klavzulo, iz katere je razvidno, da so 
denarna sredstva zastavljena za zavarovanje bančne naložbe (kredit, garancija) in s 
podpisom posebne izjave imetnika depozita, v kateri med drugim izrecno izrazi svoje 
soglasje k temu, da se denarna sredstva uporabijo za poplačilo obveznosti iz naslova 
zavarovane bančne naložbe, v primeru da je ne bi odplačal ali poravnal dolžnik sam. Za 
čas vezave se zastavitelj nepreklicno odpoveduje pravici razpolaganja z denarnimi 
sredstvi, ki so predmet pogodbe. Zavarovanje kredita z zastavo denarnih sredstev ni 
pogosto. Z njo se zavarujejo predvsem krediti prebivalstvu, bolj redko kratkoročni 
krediti dani pravnim osebam. Prednost zastave denarnih sredstev je v likvidnosti 
zavarovanja ter v enostavnem unovčenju ob morebitnem neplačilu kreditojemalca. 
Glavna slabost in tveganje pri takšni obliki zavarovanja je padec vrednosti zavarovanja 
(padec obrestnih mer ali tečajev valut) ali povečanje vrednosti naložbe (povečanje 
tečajev valut, posebej če sta valuti kredita in depozita različni). 


Slabost tega načina zavarovanja je, da za kreditojemalca ta oblika ni privlačna, ker 
običajno ne razpolaga s prostimi denarnimi sredstvi v določenem odstotku od 
odobrenega kredita in se vezana sredstva tako ne obrestujejo in banka ob zastavi 
denarnih sredstev zahteva še dodatno jamstvo. V primeru, da je posojilo zavarovano z 
zastavo denarnih sredstev kreditojemalca pri drugi banki, mora biti druga banka o tem 
obveščena. 

2.2 Zastava nepremičnin in hipoteka 


Po Tratniku (2001, 71) je »hipoteka zastavna pravica na nepremičninah in se praviloma 
pojavlja v obliki pogodbene zastavne pravice«. Zastavna pravica je akcesorna pravica, 
ki nastane zaradi zavarovanja plačila določene terjatve (lahko je tudi prihodnja ali 
pogojna terjatev). Je torej pravica zastavnega upnika, da se zaradi nepoplačila 
zavarovane terjatve ob njeni zapadlosti poplača skupaj z obrestmi in stroški iz vrednosti 
zastavljenega predmeta pred vsemi drugimi upniki zastavitelja«. 


Kot ena najstarejših oblik zavarovanja je zanimiva tako za banke kot za zastavitelje. Za 
slednje je prednost te oblike neposestnost. Ta namreč omogoča še nadaljnjo uporabo 
sicer zastavljene stvari. Po določbah Zakona o izvršbi in zavarovanju je mogoče 
ustanoviti zastavno pravico na nepremičnini na podlagi izvršilnega naslova, ki se glasi 
na denarno terjatev (242. člen in sledeči ZIZ), ali pa na podlagi sporazuma strank (249. 
člen in sledeči ZIZ). Hipoteko je mogoče ustanoviti le z vpisom zastavne pravice v 
zemljiško knjigo. 


V slovenskem pravu je lahko hipoteka samo navadna, skupna in maksimalna. Navadna 
hipoteka se vpiše pri eni ali več nepremičninah v istem zemljiškoknjižnem vložku in 
glasi na višino terjatve z morebitnimi obrestmi. Skupna hipoteka je zastavna pravica na 
več nepremičninah v različnih zemljiškoknjižnih vložkih, ki glasi na višino terjatve z 
morebitnimi obrestmi. Maksimalna hipoteka je hipoteka na eni ali več nepremičninah v 
enem ali več zemljiškoknjižnih vložkih, ki služi za zavarovanje ene ali več terjatev, ki 
terjatev, ki jih hipoteka še varuje. Hipoteka, kot oblika zavarovanja kreditnega tveganja, 
je pri nas v porastu, vendar se še vedno veliko manj uporablja v razvitih državah. V 
Sloveniji predstavljajo problem nepremičnine, ki še niso vpisane v zemljiško knjigo ali 
etažno razdeljene in je trgovanje z njimi težavnejše in bolj tvegano. Banke v primeru 
vpisa hipotek na omenjenih nepremičninah zahtevajo verigo vseh originalnih 
kupoprodajnih pogodb za objekt od investitorja do zdajšnjega lastnika / lastnikov. 


Banka običajno zahteva nepremičnino, ki je vredna več kot znaša glavnica kredita. Tu 
pa se pojavi problem, saj se v slovenskem prostoru v zvezi s hipotekarnim 
zavarovanjem pogosto pojem hipotekarni kredit prelevi v kredit s hipotekarnim 
jamstvom. Pri nas se hipoteka uporablja kot dodatno zavarovanje in kot osnova za 
odobritev kredita še vedno ostaja ustrezna kreditna sposobnost. Le ta se ugotavlja na 
osnovi neto plače, ker pa je le-ta v povprečju prenizka, se zaradi utrditve obveznosti 
zahteva še dodatno zavarovanje. Banke smatrajo, da obstaja ugodno zastavno razmerje, 
če razmerje med kreditom in vrednostjo nepremičnine (t.i. LTV) ne preseže 60:100 
oziroma LTV je 0,6. Če je LTV višji, večina bank zahteva dodatno zavarovanje kredita. 


2.3 Zastava premičnin 


Zastavna pravica na premičninah je urejena v Zakonu o obligacijskih razmerjih (966. — 
988. členi) in določa, da se z zastavno pogodbo dolžnik ali tretja oseba (zastavnik 


38 | Kreditno zavarovanje v bankah 


oziroma kreditojemalec) zavezuje nasproti upniku (zastavnemu upniku oziroma banki), 
da mu bo izročil kakšno premično stvar, na kateri ima lastninsko pravico, da bi si upnik 
iz njene vrednosti mogel poplačati dolg pred drugimi upniki ob zapadlosti, če mu 
terjatev ne bi bila poplačana. Jamstvo za izpolnitev obveznosti kreditojemalca je 
vrednost zastavljene stvari. Upnik se zavezuje, da bo prejeto stvar hranil kot dober 
gospodar in jo ob prenehanju svoje terjatve nepoškodovano vrnil zastavniku. Zastavna 
pravica na premičninah je oblika zavarovanja terjatev, pri katerih je dodatno jamstvo za 
izpolnitev obveznosti glavnega dolžnika vrednost zastavljene premičnine. Upniku je 
zagotovljena poplačilna pravica iz vrednosti zastavljene premičnine pred vsemi drugimi 
dolžnikovimi upniki. Premičnina na kateri je zastavna pravica, mora imeti 
premoženjsko vrednost, ki daje upniku možnost, da doseže zamenjavo premičnine za 
denar, iz katere je mogoče poplačilo zapadle terjatve. Premičnina, ki se daje v zastavo, 
mora biti natančno določena. Učinkovitost zavarovanja z zastavo premičnin je odvisna 
od tržne vrednosti zastavljene premičnine. Kot dobro zavarovanje služijo le tiste 
premičnine, ki jih je mogoče hitro prodati po predvidljivi ceni (vozila). 


24 Zastava terjatev 


Zastavna pravica na terjatvi nastane s pogodbo, s katero zastavitelj zastavlja upniku 
določeno terjatev tako, da se bo lahko iz nje poplačal pred drugimi upniki (Kamhi, 2002. 
28). Za veljaven nastanek zastavne pravice na terjatvi je potrebno, da je dolžnik 
zastavljene terjatve pisno obveščen o sklenjeni zastavni pogodbi. Brez obvestila 
dolžniku zastavna pravica na terjatvah ni pridobljena. Učinkovitost zavarovanja se 
poveča, če prejme banka v zastavo prvovrstne terjatve. Ko zastavljena terjatev zapade v 
plačilo, jo je banka dolžna izterjati. Prav tako je dolžna izterjati tudi obresti in morebitne 
ostale terjatve, ki jih daje zastavljena terjatev. 


Zaradi zagotavljanja čim večje varnosti banke mora le-ta pri odobravanju kreditov pred 
črpanjem opraviti naslednje (Kamhi, 2002, 28): 

e pridobiti originalne listine, iz katerih je razvidna terjatev, ki se zastavlja in na 
katerih naj zastavitelj podpiše izjavo, da je terjatev zastavljena v korist zastavnega 
upnika 
preveriti boniteto dolžnika iz terjatve, ki naj bi se zastavljala 
skleniti zavarovalno pogodbo 
pridobiti izjavo dolžnika zastavljene terjatve, da je seznanjen z zastavo ali drugo 
dokazilo o tem, da je bil obveščen o zastavi. 


2.5 Zastava vrednostnih papirjev 


Najpogosteje se pojavljajo kot predmet zastavne pravice na pravicah vrednostni papirji, 
v katerih je inkorporirana premoženjska pravica. Za nastanek zastavne pravice na 
orderskem vrednostnem papirju (menica, ček) je poleg pogodbe o zastavi vrednostnih 
papirjev potreben še indosament ter fizična izročitev vrednostnega papirja. Za nastanek 
zastavne pravice na prinosniškem vrednostnem papirju pa zadošča, poleg zastavne 
pogodbe, še izročitev papirja zastavnemu upniku, npr. banki. Banka sprejme za 

zavarovanje kreditov le vrednostne papirje, ki kotirajo na borzi, so likvidni in z 
zapadlostjo, ki ni krajša od zapadlosti kredita. Banka pridobi zastavno pravico na 
nematerializiranem vrednostnem papirju z vpisom zastavne pravice na podlagi naloga 
za vpis v centralnem registru, ki ga vodi klirinškodepotna družba (KDD). Višina kredita 
je, poleg že ugotovljene kreditne sposobnosti kreditojemalca, odvisna še od kvalitete 
zastavljenih vrednostnih papirjev in od tržnosti vrednostnih papirjev. Višina kredita se 
določi v odstotkih od tržne vrednosti nekih vrednostnih papirjev. Ta odstotek se 
razlikuje od banke do banke. Kljub temu, da je znesek kredita nižji od tržne vrednosti 
zastavljenih vrednostnih papirjev, še vedno obstaja tveganje, da bo njihova tržna 
vrednost v trenutku prodaje nižja. 


Pred tem dodatnim tveganjem se banka zavaruje tako, da: 

e odobri kredit, katerega višina je le nekaj odstotkov tržne vrednosti papirja 

e v kreditni pogodbi zahteva, da mora biti določeno zastavno razmerje zagotovljeno 
ves čas, do popolnega odplačila vseh obveznosti iz kreditne pogodbe. Če banka 
ugotovi, da zastavljeni vrednostni papirji ne zagotavljajo zastavnega razmerja, 
kreditojemalca pozove, da za znesek razlike do vrednosti, pri kateri je zastavno 
razmerje dovolj veliko, nemudoma zagotovi primerno dodatno zavarovanje 
terjatev ali odplača tolikšen znesek kredita, da znesek sedanje vrednosti kredita 
ustreza zastavnemu razmerju. 

e v pogodbi o zastavi, si zagotovi pravico do predčasne prodaje vrednostnega papirja, 
tudi če kredit še ni zapadel v plačilo oziroma, če banka oceni, da bo tržna vrednost 
zastavljenega papirja v prihodnje še padla, 

e v zastavo vzame obveznice, ki so manj tvegan vrednostni papir kot delnice. 


Prednosti tega zavarovanja so enostavno unovčenje ob morebitnem neplačilu s prodajo 
brez sodišča. Slabosti pa izvirajo iz možnega padca tržne cene vrednostnih papirjev in s 
tem vrednosti zavarovanja, kar se je tudi zgodilo. 


2.6 Zastava poslovnega deleža 


V delniški družbi je delež družbenika predstavljen z delnicami, zato veljajo pravila za 
zastava vrednostnih papirjev. Pri družbi z neomejeno odgovornostjo pa družbenik ne 
more prosto razpolagati s svojim deležem. Zaradi poudarjene osebne vezi namreč novi 
družbenik ne more pristopiti brez soglasja drugih družbenikov, zato je izvršba vprašljiva. 
Zastava poslovnega deleža v družbi z omejeno odgovornostjo je zastava skupnosti 
pravic in obveznosti, ki jih ima družbenik na podlagi prevzetega osnovnega vložka. 
Poslovni delež je označen z deležem do celotnega kapitala družbe in se določi glede na 
razmerje višine osnovnega vložka do osnovnega kapitala družbe (Ceranja, 2003, 3). 


Pogodba o zastavi poslovnega deleža mora biti sklenjena v obliki notarskega zapisa, saj 
zastava poslovnega deleža pomeni potencialno možnost njegove dokončne odsvojitve, v 
primeru da zavarovana terjatev ob zapadlosti ni plačana. Po sestavi notarskega 
sporazuma je potrebno vložiti predlog za vpis sprememb v sodni register, s katerim se 

predlaga vpis zastavne pravice. Zavarovanje bančnih naložb s poslovnimi deleži je 
redko uporabljena oblika zavarovanja naložb. 


3 Zemljiški dolg 


Zemljiški dolg v našem pravnem sistemu uveden s Stvarnopravnim zakonikom in je 
Institut nemškega prava. Zemljiški dolg je povsem neodvisen od obstoja določene 
terjatve in lahko nastane in obstaja ne glede na terjatev, za katero se zavarovanje 
ustanavlja. Dogovor o ustanovitvi zemljiškega dolga se sklene, skupaj s kreditno 
pogodbo, med lastnikom nepremičnine in upnikom (Vrenčur, 2003, 36-41). Ob 
zapadlosti zemljiškega dolga mora lastnik obremenjene nepremičnine v skladu s 199. 
členom Stvarnopravnega zakonika (SPZ 2002, 143) plačati zemljiški dolg 
upravičenemu imetniku zemljiškega pisma. S plačilom terjatve zemljiški dolg ne 
preneha, upnik pa je zavezan opraviti povratni prenos zemljiškega dolga, lahko pa se 
obdrži in ostane za zavarovanje drugih terjatev. 


Po Tratniku (2001, 137) je »zemljiški dolg samostojna stvarna pravica na nepremičnini, 
ki ni vezana na obstoj terjatve, vezane je le na pogoje zapadlosti«. Zemljiški dolg se 
lahko prenaša z zemljiškim pismom, kar je njegova prednost pred hipoteko, ki ni 
prenosljiva. Druga prednost zemljiškega dolga je da ne preneha s prenehanjem terjatve, 
ampak se lahko uporabi za zavarovanje nove terjatve. Če pa se poplača terjatev, ki je 
zavarovana z zastavo nepremičnin, hipoteke ni mogoče več uporabiti, za novo 
zavarovanje je treba ustanoviti novo hipoteko. V Nemčiji je približno 81 odstotkov vseh 
zavarovanj na nepremičninah izvedenih z zemljiškim dolgom, le 19 odstotkov pa s 
hipoteko (Misija, 1998). 


4 Fiduciarni posli 
41 Prenos lastninske pravice v zavarovanje 


Prenos lastninske pravice v zavarovanje (fiduciarni prenos) je v stvarnopravnem 
zakoniku oblika zavarovanja terjatve, pri kateri ostane premičnina še naprej v 
neposredni posesti dajalca zavarovanja. Torej dolžnik prenese del svojega premoženja 
(npr. stroj, vozilo, terjatev) v »lastnino« banki za zavarovanje terjatve. Hkrati se 
dogovorita, da bo prejemnik zavarovanja (fiduciar) povratno prenesel lastninsko pravico, 
če bo dajalec zavarovanja izpolnil zavarovano terjatev. Če le ta ob zapadlosti ni 
poravnana, mora prenosnik izročiti premičnino v neposredno posest fiduciarja. 


Prednost prenosa v zavarovanje je v predmetu zavarovanja. Teoretično je to lahko vsaka 
premičnina, ki ima tržno vrednost in ni primerne za zastavitev, ker jih dajalec potrebuje 
za opravljanje lastne dejavnosti. Tudi surovine in inventar so pogosto predmet tega 
prenosa. Prenos lastninske pravice v zavarovanje pomeni tveganje predvsem za dajalca 
zavarovanja, saj lahko prejemnik teoretično povsem veljavno razpolaga s stvarjo (Juhart 
1995, 253-260). Banke to obliko zavarovanja uporabljajo redko za zavarovanje svojih 
naložb. 

4.2 Odstop terjatve v zavarovanje oziroma fiduciarna cesija 


Cesija ali pogodbeni odstop terjatve, kot ta posel imenuje ZOR (v nadaljevanju Zakon o 
obligacijskih razmerjih), je pogodba, s katero upnik prenese svojo obligacijsko pravico 
na novega upnika. Pogodbeni stranki cesije sta stari in novi upnik in sodelovanje 
dolžnika ni potrebno (Juhart 1996, 5). Prenos stranki opravita s pogodbo o odstopu 
terjatev (cesijsko pogodbo). Dolžnik se za zavarovanje svojega blaga zaveže upniku, da 
mu bo cediral svojo terjatev. Upnik pa se zaveže, da mu bo terjatev cediral nazaj 
(povratna cesija), če bo dolg plačan. Ker prejemnik zavarovanja (cesionar) pridobi 
položaj upnika postane upnik terjatve, ki je predmet zavarovanja, zato lahko terjatev 
unovči ali z njo drugače razpolaga. 


Banka odobri družbi kredit, za zavarovanje zahteva cediranje vseh obstoječih in bodočih 
terjatev podjetja. Banka preveri kakovost odstopljenih terjatev, kar pomeni, da terjatev 
ne sme biti zapadla in da dolžnik odstopljenih terjatev ni slab plačnik ali celo tik pred 
stečajem. Če podjetje kredit ne vrača, se banka postavi v vlogo novega upnika in se 
poplača iz prenesenih terjatev. 


Ko odstopljena terjatev zapade v plačilo, jo mora zastavni upnik (banka) izterjati. Ima 
pravico, da od izterjanega zneska obdrži toliko, kolikor mu je dolgovano ( z naslova 
vračila glavnice in obresti kredita), ostalo pa mora izročiti zastavniku (kreditojemalcu). 
Če se ne poplača iz izterjane odstopljene terjatve, položi denar na zahtevo 
kreditojemalca na sodišču. Na tem znesku pridobi banka zastavno pravico do zapadlosti 
kredita. To pravilo velja le, če ne gre za istovrstne terjatve in pobot ni možen. 


Kadar v gospodarstvu ni finančne discipline, se pogosto zgodi, da tudi dobro in uspešno 
podjetje postane insolventno, predvsem zaradi neplačanih terjatev. Pravna oseba ima v 
svoji aktivi veliko terjatev, ki jih lahko ponudi kot zavarovanje vračila kredita, tako 
glavnice, kot tudi obresti. 


Praviloma se zastavi terjatev, ki je večja od prejetega zneska kredita, ker obstaja 
verjetnost, da dolžnik terjatve ne bo mogel ali pa hotel poravnati, pa čeprav so terjatve 
prvorazredne. Lahko se pojavijo dodatni stroški izterjave zastavljenih terjatev. 


Prednosti odstopa terjatve kot zavarovanja kredita so: 
e podjetju, ki se znajde v težavah zaradi splošne finančne nediscipline omogoča, da 
kljub precejšnim terjatvam dokaj normalno posluje, 
e ker vsak želi ohraniti dobre odnose z banko, lahko pride do plačila zapadlih 
zastavljenih terjatev prej, kot bi drugače prišlo. 


Slabosti odstopa terjatve kot zavarovanja kredita so: 
e dolžnik zastavljene terjatve lahko uveljavlja nasproti banke vse ugovore, ki bi jih 
imel proti svojemu upniku (kreditojemalcu) in proti zastavnem razmerju, 

e banka težko oceni vrednost zastavljenih terjatev, ker terjatev nima ravno trdne 
vrednosti, velja za manj kvalitetno oziroma manj varno zavarovanje kot stvar. 
Izjema so terjatve do subjektov najvišje bonitete, 

e pojavljajo se stroški izterjave zastavljenih terjatev (Juhart 1995, 261-270). 


5 Zavarovanje s poroštvom 


V pravnem pomenu spada poroštvo v vrsto osebnih zavarovanj, kar pomeni, da se porok 
zaveže upniku, da bo izpolnil veljavno in zapadlo obveznost dolžnika, če je ta ne bi 
izpolnil (997.člen ZOR). Gre za navadno ali subsidiarno poroštvo. V tem primeru sme 
upnik zahtevati izpolnitev obveznosti šele potem, ko je glavni dolžnik ne izpolni v roku, 
ki je določen v pisni zahtevi (1. odstavek 1004. člena ZOR). Če pa se porok zaveže kot 
porok in plačnik, odgovarja upniku kot glavni dolžnik, upnik pa lahko zahteva njeno 
izpolnitev bodisi od glavnega dolžnika bodisi od poroka ali pa od obeh (solidarno 
poroštvo). Poroštvo iz gospodarske pogodbe je solidarno, če ni drugače dogovorjeno (3. 
in 4. odstavek 1004.člena ZOR). Pomembno je, da je poroštvena izjava v pisni obliki, 
sicer poroka ne zavezuje (998. člen ZOR). Porok, ki je plačal upnikovo terjatev, lahko 
zahteva od glavnega dolžnika, naj mu povrne vse (1013. Člen ZOR), kar je zanj plačal, 
ter obresti od dneva plačila (Bohinc et al 1998, 114). Obstaja več vrst poroštva, najbolj 
poznana med njimi so menično poroštvo (aval), del credere poroštvo, garancijsko pismo, 
zavarovanje sodnih stroškov in drugo. Ker le malokdo želi jamčiti s svojim 
premoženjem za obveznosti nekoga drugega, gre nekdo praviloma za poroka šele takrat, 
ko ima v zvezi s kreditom kak interes (pri podjetjih so to lahko npr. dobavitelji, pri 
prebivalstvu pa običajno družinski člani). 


Bistvena prednost poroštva je v preprostosti sklenitve pogodbe. Zato za nastanek 
navadno zadošča že podpis poroštvene izjave v pisni obliki z določeno vsebino. S 
poroštvom upniku za izpolnitev obveznosti odgovarjata dve ali več oseb. Takšna zaveza 
daje upnika razumljivo večjo varnost. V nasprotju z nekaterimi tujimi pravnimi sistemi 
(Avstriji) sklenitev poroštvene pogodbe ni povezana s posebnimi stroški, kot je plačilo 
pristojbine ali takse. Učinkovitost poroštva je odvisna od plačilne sposobnosti poroka. 
Prvovrstni poroki so ekonomsko močni subjekti, za katere lahko utemeljeno 
pričakujemo, da bo finančno trdnost ohranili tudi v času do zapadlosti zavarovane 
terjatve. Obstaja še pristop k dolgu, ki ga ureja Obligacijski zakonik (v nadaljevanju). 
Oseba, ki je pristopila k dolgu, ni niti solidarni niti subsidiarni dolžnik, kar pomeni, da 
pristopnik nima pravice regresa od prvotnega dolžnika, k dolgu katerega je pristopil. K 
dolgu pristopi nekdo tretji s podpisom pogodbe, s katero se upnik zaveže, da bo izpolnil 
terjatev do dolžnika. Pri odobravanju kreditov se ta oblika ne uporablja, bolj pomembna 
je v primeru smrti dolžnika ali v primeru, da dolžnik prenese del ali celotne premoženje 
na drugo osebo (npr. z darilno pogodbo). Za dolgove, ki se nanašajo na preneseno 
premoženje, odgovarja še naprej dotedanji imetnik, z njim pa solidarno tudi oseba, na 
katero je premoženje prešlo. Ta oseba je pravzaprav pristopila k dolgu. Za banko je 
pomembno tudi, da razlikuje pristop k dolgu od prevzema dolga, saj v prvem primeru 
lahko terja tako prvotnega dolžnika kot tudi osebo, ki pristopi k dolgu, v drugem 
primeru pa terjatve do prvotnega dolžnika ugasnejo (433. člen OZ). 

6 Zavarovanje z bančno garancijo 


Bančna garancija je instrument, katerega osnovna funkcija je zmanjševanje nevarnosti 
med poslovnimi partnerji v primeru neplačila oziroma neizpolnjevanja drugih 
pogodbenih obveznosti v dogovorjenih rokih. Je torej pisna zaveza banke, da bo banka 
v primeru neizpolnitve pogodbenih obveznosti s strani naročnika, upravičencu garancije 
plačala v garanciji navedeni znesek. V nasprotju s civilnopravnim poroštvom je bančna 
garancija, samostojna obveznost banke-garanta, ki ni odvisna od obveznosti dolžnika, 
za katerega je bila garancija dana. 


Temeljni namen bančne garancije za zavarovanje je, da banko upnico zavaruje pred: 
e tveganjem sporne terjatve (ko kreditojemalec ob dospelosti ne bo hotel vrniti 
kredita; banka se temu izogne z izbiro oblike garancije in garancijskih pogojev) in 
e tveganjem plačilne nesposobnosti (ko kreditojemalec ne bo mogel poravnati svojih 
obveznosti; banka upnica se temu izogne z izbiro banke garanta). 


Za upravičenca (upnika) pomeni bančna garancija trojno vrednost: 
e dokazuje resnost pogodbenega partnerja, 
e vpliva kot sredstvo pritiska na dobro izpolnitev pogodbe, 
e daje na razpolago sredstva za pokritje morebitne škode v primeru nepravilne ali 
pravočasne izpolnitve. 


Da bi se naročnik (dolžnik) zavaroval pred možno zlorabo, bi seveda želel garancijo po 
eni strani podvreči izpolnitvi dokumentiranih pogojev, po drugi strani pa jo v čim večji 
meri vezati na osnovni posel ali pogodbo. Z vidika naročnika vendarle kaže opozoriti na 
previdnost pri poslovanju z garancijami na »prvi poziv«, saj je vsaj ta oblika garancije 
izrazito neuravnotežena. Upniku omogoča lahko in hitro pot do plačila, dolžniku pa ne 
omogoča nobenih ugovorov, niti mu ne zagotavlja, da bo znesek izplačan le v primeru 
za katerega je bila garancija dana. Taka garancija krije tveganje insolvence dolžnika ter 
tudi pravnega obstoja osnovne terjatve. Zato naj dolžnik poskuša svojo varnost utrditi 
vsaj s tem, da bo izplačilo garantiranega zneska vezano na upravičenčevo pisno izjavo o 
tem, zaradi kakšne kršitve (neizpolnitve) obveznosti iz temeljnega posla zahteva plačilo 
od banke (Jus, 2010, 47-54). Bančna garancija se je razvila iz poroštva in je pravzaprav 
njena nadgradnja. Njena prednost pred ostalimi instrumenti je v tem, da dobi 
upravičenec iz garancije hitro izplačan garancijski znesek. Kot slabost pa velja le, da je 
sorazmerno draga oblika zavarovanja. Potrebna je previdnost pri poslovanju z bančnimi 
garancijami, plačljivimi na prvi poziv, ker so te neuravnotežene, saj upniku omogočajo 
lahko in hitro pot do plačila, dolžniku pa ne omogočajo nobenih ugovorov. Kot 
sredstvo zavarovanja se uporablja zlasti v mednarodnih poslih (Juhart et al. 1995). 


7 Zavarovanje pri zavarovalnici 
Pri tej obliki zavarovanja, ki je pri nas zelo razširjena pri kreditiranju prebivalstva, 


banka sklene z zavarovalnico zavarovalno pogodbo (polico), plača zavarovalno premijo 
ter s tem prenese kreditno tveganje na zavarovalnico. Zavarovalnica pa v primeru 

nastopa zavarovalnega primera (ko dolžnik ne vrača kredita) plača banki odškodnino na 
dogovorjen način. Tak način zavarovanja je za banko ugoden, saj prenese kreditno 
tveganje na zavarovalnico, slabost te oblike zavarovanja pa so visoki stroški 
zavarovalne premije, ki bremenijo kreditojemalca in s tem povečujejo stroške najema 
kredita. Ta način zavarovanja kreditnega tveganja je na prvi pogled zelo enostaven. 
Predvsem mora zavarovanec dobro poznati člene, ki opredeljujejo vzroke za izgubo 
zavarovalnih pravic. Običajno zavarovalnica ne krije škode, če je zavarovanec kršil 
določbe zavarovalne pogodbe ali ni ravnal kot dober gospodar, ne glede na to, da je 
zavarovanec prijavil v zavarovanje in plačal premijo. 


Zavarovalnica najpogosteje zavrača izplačalo odškodnine iz naslednjih vzrokov: 

e kredit ni bil odobren v skladu z merili za ugotavljanje kreditne sposobnosti, 
kredit je bil odobren v nasprotju z veljavnimi predpisi, 
kršeni so bili roki iz opominjevalnega postopka, 
zavarovanec je brez soglasja zavarovalnice spremenil pogoje iz kreditne pogodbe, 
kreditna dokumentacija ni popolna, nima izpolnjenih zahtevanih rubrik, 
kreditna dokumentacija vsebuje naknadno vpisane in popravljene podatke, 
kreditna dokumentacija ima ponarejene podpise in žige, 
pri namenskih kreditih je poraba kredita nenamenska, 
zavarovanec ni uveljavil zavarovalnine v enem letu od zapadlosti in v drugih 
primerih. 


Zaradi omenjenega morajo banke poskrbeti, da so navodila za odobravanje kreditov 
zelo natančno napisana in izvajana. Odobravanje kreditov je podvrženo večkratnim 
notranji kontroli. Zunanji nadzor pa se kasneje še vrši s strani zunanjih revizorjev ter 
Banke Slovenije. 


Izguba zavarovalnih pravic je lahko za banko zelo neugodna, ker bo morala izterjavo 
neplačanih obveznosti izvajati sama preko sodišča. Lahko pa banka toži zavarovalnico, 
če smatra, da je leta neupravičeno zavrnila njen odškodninski zahtevek. 


8 Patronatska izjava 


Patronatsko izjavo (Letter of Awareness, Letter of Comfort, Patronatserklärung), ki se 
izdaja v obliki posebnega pisma, se uporablja pri povezanih podjetjih. Podjetje večinski 
lastnik podpiše patronatsko izjavo v korist banke, kjer se zavezuje, da bo povezano 
podjetje (kreditojemalec) svoje obveznosti do banke poravnavalo redno in pravočasno. 
V vsakodnevni poslovni praksi se patronatske izjave matičnega podjetja pojavljajo v 
različnih formulacijah. Patronatska izjava ne daje tolikšnega jamstva kot druga, 
predvsem stvarna zavarovanja, saj predstavlja le moralno zavezo dajalca izjave. 


Je zelo redka oblika zavarovanja, je pa seveda - ob izpolnjenih pogojih - pravno 
zavezujoča. Ti pogoji so navedeni v kreditni pogodbi, pogoj za pravno veljavo 
patronatske izjave pa je, da so razmerja in obveznosti ustrezno zunajbilančno zavedena 

(Falatov 1996, 35-37). V zahodnem poslovnem svetu se praviloma spoštuje, saj se v 
primeru nespoštovanja lahko sooči družba z izgubo ugleda. Zato so v razvitem 
poslovnem svetu patronatske izjave zelo učinkovite. 


9 Zavarovanje z vinkulacijo življenjske police v korist banke 


Zavarovanje z vinkulacijo življenjske police v korist banke je novejša in vedno bolj 
pogosta oblika dodatnega zavarovanja kreditov. Kreditojemalec, ki ima sklenjeno 
življenjsko zavarovanje, lahko svojo polico vinkulira v korist banke za čas trajanja 
odplačevanja kredita. Ves čas zastave police življenjskega zavarovanja poteka 
vplačevanje pogodbenih premij življenjskega zavarovanja nespremenjeno in 
neprekinjeno v skladu s Pogodbo o življenjskem zavarovanju (v nasprotnem primeru 
zavarovalnica obvesti banko o nerednem plačevanju premij). Ob predčasnem ali rednem 
poplačilu bančnega kredita, se polica vrne zastavitelju in banka izda devinkulacijsko 
potrdilo. Tako banka nima več pravic, ki izhajajo iz naslova življenjskega zavarovanja 
zastavitelja. 

Obvladovanje kreditnega tveganja pri bančnem poslovanju I 
V. Eichmeier & Z. J. Oplotnik A. 


Politika, pravila in postopki obvladovanja kreditnega tveganja v 
banki 


Banka je pri svojem poslovanju dnevno izpostavljena številnim tveganjem, ki jih mora 
ustrezno obvladati. Zavedati se mora, da sposobnost učinkovitega obvladovanja tveganj, 
ki vključuje prvine prepoznavanja, merjenje oziroma ocenjevanja, kontrole in 
spremljanja oziroma poročanja o tveganjih, neposredno vpliva na dolgoročno varnost in 
uspešnost poslovanja banke, zato naj funkciji obvladovanja tveganj namenja veliko 
pozornost in skrbi za njen konstantni razvoj. 


Banke imajo običajno izdelano zelo podrobno strategijo za obvladovanje tveganj, ki 
določa temeljna načela obvladovanja tveganj in vzpostavlja formalno podlago za interne 
akte, ki podrobno opredeljujejo postopke prevzemanja in obvladovanja posameznih vrst 
tveganj (vključno z organizacijskimi pravili procesa obvladovanja tveganj in pravili 
sistema notranjih kontrol) ter oceno sposobnosti prevzemanja tveganj. V strategiji so 
določene interne opredelitve posameznih vrst tveganj in cilji, ki jim sledimo na 
področju prevzemanja in obvladovanja tveganj. Banka z namenom zagotavljanja 
dolgoročne varnosti in uspešnosti poslovanja in izpolnjevanja drugih ciljev, določenih v 
svoji poslovni strategiji, izvaja proaktiven in učinkovit proces obvladovanja tveganj, 
prevzema tveganja v okviru svoje sposobnosti, obvladuje vsa tveganja, ki imajo, bodo 
imela ali bi lahko imela pomemben učinek na poslovanje banke, zagotavlja potreben 
kapital za pokritje vseh pomembnih tveganj ter dosega uravnoteženo razmerje med 
donosi in tveganji. Uprava banke je odgovorna za potrditev strategije in politik 
obvladovanja tveganj ter zagotavljanje ažurnosti v odvisnosti od sprememb v notranjem 
in zunanjem okolju, spremljanje in redno ocenjevanje učinkovitosti sistema 
obvladovanja tveganj ter doseženega napredka pri vzpostavljanju ciljnega sistema 
obvladovanja tveganj ter zagotavljanje jasnega in dokumentiranega procesa sprejemanja 
pomembnih odločitev ter jasne razmejitve pristojnosti in nalog zaradi vzdrževanja 
skladnosti z notranjimi odločitvami in postopki. 


Odgovornost višjega vodstva na področju obvladovanja tveganj vključuje: 

e izdelavo in izvajanje strategije in politike obvladovanja tveganj, in sicer z 
vzpostavitvijo procesov ugotavljanja, merjenja, spremljanja, kontrole in 
obvladovanja tveganj za vse bančne aktivnosti, 

e obveščanje organov vodenja in nadzora o pomembnih tveganjih, ki jih banka 
prevzema v okviru svojega poslovanja, 

e vzpostavitev in vzdrževanja sistema obvladovanja tveganj, 

e vzpostavitev postopkov in izdelava navodil ter usmeritev za izvajanje poslovnih 
dejavnosti, 
e vzpostavitev in kontroliranje limitov za omejevanje izpostavljenosti tveganjem. 


Funkcijo obvladovanja tveganj izvaja služba za obvladovanja tveganj, ki je od 
komercialnega področja neodvisna organizacijska enota in je neposredno odgovorna 
upravi banke. Njena vloga zajema razvoj in zagotavljanje naprednih in učinkovitih 
tehnik obvladovanja tveganj (identifikacija, merjenje/ocenjevanje, kontrola, spremljanje 
/poročanje) na ravni bančne skupine na čim bolj ekonomičen, zanesljiv, celovit, s 
sistematičen, pregleden in razumljiv način ter širjenje zavedanja/kulture o pomenu 
obvladovanja tveganj za dolgoročno stabilno in varno poslovanje bančne skupine v 
okvirih, ki jih določata v poslovni strategiji opredeljena toleranca/apetit do prevzemanja 
tveganj. Pri obvladovanja tveganj poleg službe za obvladovanja tveganj sodelujejo tudi 
druge organizacijske enote in kolektivni organi odločanja oziroma posvetovalna telesa. 


Temeljni cilj procesa obvladovanja kreditnih tveganj je doseganje oziroma 
ohranjanje takšne kakovosti in razpršenosti kreditnega porfelja, ki zagotavlja stabilno in 
varno poslovanje ter doseganje ciljne kapitalske ustreznosti ob hkratnem maksimiranju 
tveganju prilagojene donosnosti. Banka prevzema in obvladuje kreditno tveganje v 
skladu s sprejeto strategijo ter politiko prevzemanja in obvladovanja kreditnega tveganja 
pri čemer zasleduje predvsem naslednje cilje: 
e usmerjenost naložb v manj tvegane komitente, dejavnosti in države, 
e sprejemanje primernih oblik kreditnih zavarovanj s poudarkom na njihovi 
kakovosti in obsegu, 
zagotavljanju razpršenosti kreditnega porfelja, 
intenzivno reševanje slabih naložb. 


Proces obvladovanja kreditnih tveganj vključuje postopke ugotavljanja, merjenja, 
obvladovanja in spremljanja kreditnega tveganja, vključno s poročanjem o kreditnem 
tveganju, ki mu banka je ali bi mu lahko bila izpostavljena pri svojem poslovanju. 


Postopki obvladovanja kreditnih tveganj se izvajajo na ravni posameznih transakcij, 
dolžnikov in celotnega portfelja. 


Banka ima vzpostavljeno strukturo in organizacijo ustreznih funkcij obvladovanja 
kreditnih tveganj, uprava in višje vodstvo sta odgovorna za učinkovito obvladovanja 
kreditnih tveganj. Del pristojnosti in pooblastil uprava običajno prenese na zaposlene s 
posebnimi pooblastili in kolektivne organe odločanja (kreditni odbor, kreditno komisijo, 
odbor za upravljanje z bilanco, forum ICAAP). Pri upravljanju slabih naložb sodeluje 
odbor za upravljanje slabih naložb. Na ravni skupine so kot koordinacijska in 
posvetovalna telesa oblikovane skupine za nadzor poslovanja odvisnih družb, ki so 
odgovorna za spremljanje, koordinacijo ter nadzor poslovanja teh družb. Banka ima 
jasno razmejene pristojnosti in naloge med enotami komercialnega poslovanja in 
službo za obvladovanje kreditnih tveganj, ki je neposredno podrejena upravi. Prav tako 
so jasno razmejene pristojnosti med enotami komercialnega poslovanja in enotami 

podpore poslovanju, vključno z vodstvenimi ravnmi. Obseg in lastnosti notranjega 
poročanja o kreditnem tveganju omogočajo ustrezen pretok informacij navzgor in 
navzdol ter med organizacijskimi enotami, kar zagotavlja pravočasno sprejemanje 
odločitev vseh vodstvenih ravni v skupini glede ukrepov za obvladovanje kreditnega 
tveganja in spremljanje rezultatov teh ukrepov. Uveljavljena je praksa izdelave rednih in 
po potrebi izrednih poročil o kreditnem tveganju, kise prevzema v okviru poslovanja. 


1 Merjenje kreditnega tveganja in razvrstitev v bonitetne razrede 


Izpostavljenost banke kreditnemu tveganju je odvisna od treh komponent kreditnega 
tveganja: višine izpostavljenosti, verjetnosti neplačila dolžnika, ki jo odraža njegova 
bonitetna ocena, ter od stopnje poplačila dolga v primeru neplačila, ki je odvisna od 
zavarovanja in izterjave. Zaradi kompleksnosti metodologije merjenja kreditnega 
tveganja bomo v nadaljevanju predstavili le primer metodologije razvrščanja malih in 
srednje velikih podjetij ter samostojnih podjetnikov v bonitetne razrede, ki pa je dober 
prikaz celotne predmetne zadeve in analogno velja tudi za ostale subjekte. 


2 Metodologija merjenja tveganj in razvrščanja podjetij v bonitetne razrede 


Za merjenje kreditnega tveganja ima banka izdelane interne metodologije za razvrščanje 
dolžnikov in terjatev v pet osnovnih bonitetnih skupin A, B, C ,D in E, kot jih določa 
regulativa. Terjatve do dolžnikov z najvišjo kreditno sposobnostjo ali z ustreznim 
jamstvom države so razvrščene v razred A in predstavljajo najmanjše kreditno tveganje 
za banko. Terjatve do dolžnikov z najnižjo boniteto pa so razvrščene v skupino E, ki 
predstavlja največje kreditno tveganje. 


Nadalje se bonitetne skupine A, B, C in D razdelijo v dva bonitetna razreda (1 in 2), pri 
čemer bonitetni razred 1 predstavlja manjše kreditno tveganje kot bonitetni razred 2. 
Ocena bonitete podjetja temelji na statičnem pristopu analiziranja (ugotavljanje 
finančnega položaja v določenem času) in dinamičnem pristopu analiziranja 
(ugotavljanje finančnega položaja v preteklosti in na tej osnovi predvidenega gibanja v 
prihodnosti). Finančni položaj podjetja banka oceni na podlagi analize finančnega 
položaja podjetja. Ta je izdelana na osnovi letnih podatkov iz bilanc. V primeru 
bistveno spremenjene uspešnosti poslovanja med letom, pa banka oceni finančni 
položaj podjetja tudi na osnovi tekočih finančnih podatkov. 


Prav tako pa razvrščanje dolžnikov in terjatev temelji na kvantitativnih in kvalitativnih 
merilih. Pomembnost posameznega merila pri razvrščanju podjetja v bonitetno skupino 
oz. bonitetni razred je odvisna od njegove dejavnosti (panoge) in števila let poslovanja. 


Ključna kvantitativna merila za ocenjevanje podjetja so: 
e poslovni rezultat (dobiček / izguba oz. negativni poslovni izid), 
e višina in gibanje prihodkov, 
e višina in gibanje osnovnih sredstev, 
e višina terjatev glede na prihodke, 

finančna varnost (kapital oz. terjatve), 

zadolženost glede na sredstva in prihodke, 

plačilna sposobnost, t.j. sposobnost podjetja, da v vsakem trenutku pravočasno 
izpolnjuje zakonske in druge obveznosti, blokade na transakcijskem računu, 
denarni tok, 

rednost poravnavanja obveznosti do banke. 


Ključna kvalitativna merila za ocenjevanje podjetnika so: 

e tržni položaj podjetja, 

e razvitost podjetniških lastnosti (zaupanje, kvalifikacijska sposobnost in izkušenost, 
inovativnost, tekmovalnost, vztrajnost, realno presojanje, motiviranost za uspehi, 
dosežki), 
kvaliteta finančnih podatkov in poročanja banki, 
sposobnost podjetja za nadaljnji razvoj, 
druge informacije iz okolja (ugled podjetja v okolju). 


Pri ocenjevanju kreditnega tveganja bank in držav se večinoma upoštevajo bonitetne 
ocene zunanjih bonitetnih institucij, pri ocenjevanju držav pa tudi bonitetne ocene 
izvoznih kreditnih agencij. Banka razvršča podjetja v bonitetne skupine glede na 
subjektivna in objektivna merila, s prevladujočim vplivom objektivnih meril. 


Razvrstitev v skladu z objektivnimi merili pomeni razvrstitev glede na časovna 
razdobja oz. zamude, v katerih podjetje poravnava svoje obveznosti. V bonitetno 
skupino A, ki predstavlja najmanjše kreditno tveganje, se razvrščajo dolžniki z najvišjo 
kreditno sposobnostjo, za katere se ocenjuje, da bodo redno poravnavali dospele 
obveznosti ali izjemoma z zamudo do 15 dni. 


V bonitetno skupino B se razvrščajo dolžniki, katerih finančni položaj je nekoliko slabši, 
banka pa ne pričakuje večjih težav pri poravnavanju njihovih dospelih obveznosti ter 
plačujejo svoje obveznosti z zamudo do 30 dni ali občasno z zamudo od 31 do 90 dni. V 
bonitetno skupino C se razvrščajo dolžniki, za katere se ocenjuje, da denarno tokovi ne 
bodo zadostovali za redno poravnavanje vseh dospelih obveznosti, so bodisi 
podkapitalizirani ali nimajo zadostnih dolgoročnih virov sredstev za financiranje 
dolgoročnih naložb. Le ti plačujejo svoje obveznosti z zamudo od 31 dni do 90 dni ali 
občasno zamudo od 91 dno do 180 dni. V bonitetno skupino D se razvrščajo dolžniki, ki 
so nesolventni ali so v sanaciji oziroma v postopku prisilne poravnave in pri katerih 
obstaja velika verjetnost neplačila, vendar se utemeljeno pričakuje vsaj delno poplačilo 
terjatev ter plačujejo svoje obveznosti z zamudo od 91 dni do 180 dni ali občasno z 
zamudo od 181 dni do 365 dni. V najbolj tvegano bonitetno skupino E se razvrščajo 
dolžniki, ki so v stečaju in dolžniki, pri katerih se ocenjuje, da niso sposobni poravnati 
obveznosti ali plačujejo svoje obveznosti z zamudo preko 365 dni. Pri razvrščanju tujih 
dolžnikov se upošteva tudi deželno tveganje. 


Razvrstitev v skladu s subjektivnimi merili pomeni razvrstitev glede na oceno 
finančnega položaja posameznega podjetja in zmožnosti zagotovitve zadostnih denarnih 

sredstev za odplačilo dolga v prihodnosti. Našteti kriteriji se pri ocenjevanju podjetnika 
po subjektivnih merilih upoštevajo hkrati. 


V bonitetno skupino A tako npr. so razvrščena podjetja, ki poslujejo z(s): 

stabilnim ali rastočim dobičkom (čistim dobičkom), 

ugodnim poslovnim ravnotežjem (razmerjem med terjatvami iz poslovanja in 
obveznostmi iz poslovanja), 

brez blokad transakcijskega računa, 

rednim poravnavanjem zakonskih (davkov in prispevkov) in drugih obveznosti, 
dobrimi proizvodi oz. storitvami ter trgi, 

dobrim konkurenčnim položajem, 

razvitimi podjetniškimi lastnostmi, 

trendi ohranjanja dobrega finančnega položaja, 

dobrim ugledom (npr. nagradami in priznanji). 


V bonitetno skupino B so razvrščeni podjetja, ki poslujejo z(s): 

relativno nizkim dobičkom ali dobičkom v upadanju, 

visoko zadolženostjo glede na celotne donose ali na celotna sredstva, 
manj ugodnim poslovnim ravnotežjem (razmerjem med terjatvami iz poslovanja in 
obveznostmi iz poslovanja), 

občasnimi blokadami transakcijskega računa, 

nerednim poravnavanjem zakonskih obveznosti (davkov in prispevkov), 
tržno sprejemljivimi proizvodi oz. storitvami, 

manj dobrim konkurenčnim položajem, 

manj razvitimi podjetniškimi lastnostmi, 

trendi ohranjanja oz. izboljšanja finančnega položaja, 

začetniki z dobro izdelanim poslovnim načrtom, 

povprečnim ugledom (povprečen, nepoznan ali nov podjetnik v okolju). 


V bonitetno skupino C so razvrščena podjetja, ki poslujejo z(s): 

izgubo, 

zadolženostjo, ki presega celotne donose, 

neugodnim poslovnim ravnotežjem (razmerjem med terjatvami iz poslovanja in 
obveznostmi iz poslovanja), 

stalnimi blokadami transakcijskega računa Žiro računa, 

večkratnim neporavnavanjem zakonskih obveznosti (davkov in prispevkov), 
tržno manj ali (ne) zanimivimi proizvodi oz. storitvami, 

konkurenčnimi in tehnološkimi problemi (z zastarelo tehnologijo), 

potrebno finančno sanacijo in spremembami v proizvodnji ter trženju, 
sporno pravno podlago, 

slabo razvitimi podjetniškimi lastnostmi, 

začetniki brez izdelanega poslovnega načrta, 

slabim ugledom (npr. pravnomočni prekrški, tožbami, kaznimi). 

V bonitetno skupino D so razvrščena podjetja, ki poslujejo z(s): 
e plačilna nesposobnost (pogoste blokade na transakcijskem računu); 
e denarni tok ne zagotavlja poravnavanja glavnice in obresti, potrebno 
dezinvestiranje; 
e podjetje je daleč pod povprečjem v panogi (resni konkurenčni in/ali tehnološki 
problemi, izguba kupcev in trgov, ipd.); 
e praviloma podjetje v sanaciji, ki izvaja finančno prestrukturiranje’; 


V bonitetno skupino E so razvrščena podjetja, ki poslujejo z(s): 

izredno problematična plačilna sposobnost (stalne blokade na računu); 
denarni tok ne zadošča za pokrivanje stroškov poslovanja; 

ni virov za poplačilo dolgov; 

podjetje v postopku stečaja ali izbrisu 

sporna pravna podlaga; 

podjetnik oz. podjetje, ki ni vredno zaupanja (možnost prevar in poneverb). 


Začetniki brez finančnih podatkov, ki poslujejo manj kot 6 mesecev od ustanovitve, se 
praviloma razvrščajo v bonitetni razred B2. Izjemoma se lahko razvrstijo v bonitetni 
razred B1 oz. v bonitetno skupino A ali C, in sicer predvsem glede na: 

e kvaliteto poslovnega načrta, ki kaže na pričakovano donosnost poslovanja, 

e bonitetno oceno lastnika/ov (pravne osebe), 

e kvaliteto vodstva (pravne osebe), 

e tveganost dejavnosti, ki jo opravlja. 


Bonitetna ocena podjetja se v banki običajno določi na osnovi ekspertnega sistema za 
avtomatsko določanje bonitetne ocene (v nadaljevanju ekspertni sistem). Ekspertni 
sistem omogoča skrajšanje procesa razvrščanja podjetij v bonitetne skupine. 


Ekspertni sistem temelji na ključnih merilih, ki najbolj vplivajo na kreditno sposobnost 
podjetnika. Ta merila so: 
e višina letnega prihodka, 
gibanje letnih prihodkov glede na preteklo leto, 
delež (čistega) poslovnega izida glede na prihodek, 
višina osnovnih sredstev, 
delež zalog glede na prihodek, 
delež poslovnih terjatev glede na prihodek, 
delež terjatev do podjetnika glede na sredstva, 
delež celotnih obveznosti glede na prihodek, 
delež kratkoročnih obveznosti glede na prihodek, 
delež podjetnikovega kapitala glede na celotne obveznosti do virov sredstev, 
časovna razdobja oz. zamude, v katerih podjetnik poravnava obveznosti do banke, 

e število dni blokade na transakcijskih računih. 


Za vsako izmed zgoraj navedenih meril so določene meje za razvrstitev podjetja v 
posamezen bonitetni razred. Ekspertni sistem avtomatsko določi bonitetno oceno 
podjetja glede na najslabše ocenjeno merilo oz. merilo, ki kaže največje kreditno 
tveganje. Bonitetne ocene se avtomatsko določijo na podlagi podatkov: 
e iz letnih računovodskih izkazov (izkaz poslovnega izida, bilanca stanja) za tekoče 
in preteklo leto, o davčni obveznosti iz davčnega obračuna, 
o časovnih razdobjih oz. zamudah, v katerih podjetje poravnava obveznosti, 
o blokadah na transakcijskih računih. 


Vsi dolžniki so razvrščeni v ustrezno bonitetno skupino pred odobritvijo kredita, kjer 
subjektivno oceno poda bančni uslužbenec — skrbnik, ki podjetnika spremlja in poda 
predlog bonitetne ocene v potrditev službi obvladovanja s tveganji. Za vsakega dolžnika 
se mora izdelati analiza finančnega položaja z dvoletnimi ter tekočimi podatki bilance 
stanja in izkaza finančnega izida, kazalniki finančne moči, zadolženosti, plačilne 
sposobnosti ter uspešnosti poslovanja. Poročilo mora vsebovati podatke o povezanih 
osebah, zadolženost dolžnika pri banki in ostalih bankah, zamude pri poravnavanju 
obveznosti do banke ter zgodovino klasifikacije pri banki. Banka ves čas trajanja 
pravnega razmerja, ki je temelj nastanka kreditne izpostavljenosti, spremlja poslovanje 
dolžnika in kakovost zavarovanja. Prav tako redno ocenjuje višino pričakovanih 
kreditnih izgub ter oblikuje potrebno višino oslabitev in rezervacij v skladu z 
Mednarodnimi standardi računovodskega poročanja. Pri obvladovanju kreditnega 
tveganja iz naslova dolžniških vrednostnih papirjev banka uporablja interne in 
zunanje bonitetne ocene (npr. bonitetnih agencij Fitch Ratings in Moodys Investors 
service) vrednostnih papirjev in njihovih izdajateljev. Limitni sistem dovoljuje 
investiranje v dolžniške vrednostne papirje boljše kreditne kakovosti. Investiranje v 
finančne instrumente tujih izdajateljev brez bonitetne ocene mednarodne bonitetne 
agencije ni dovoljeno. 


Prevzete kreditne in pogojne obveznosti predstavljajo neizkoriščeni del odobrenih 
posojil, garancij in akreditivov. Osnovni namen teh instrumentov je zagotoviti denarna 
sredstva komitentu, ko jih le-ta zahteva. Garancije in nepreklicni »stand by« akreditivi 
predstavljajo nepreklicno jamstvo, da bo banka izvršila plačilo, če komitent ne bo 
izpolnil svojih obveznosti do tretjih oseb. Iz naslova prevzetih kreditnih obveznosti in 
pogojnih obveznosti je banka izpostavljena izgubi. Za merjenje kreditnega tveganja se 
pri teh instrumentih uporablja enaka metodologija kot pri kreditih. 


Pri izvedenih finančnih instrumentih, s katerimi se trguje na prostem trgu (OTC), je 
banka izpostavljena kreditnemu tveganju nasprotne stranke, to je tveganju, da bo 
nasprotna stranka postala neplačnik pred končno poravnavo denarnih tokov iz tega 
posla. Kreditno tveganje nasprotne stranke je enako vrednosti izpostavljenosti iz tega 
naslova poslov, ki jo banka izračuna z metodo tekoče izpostavljenosti. 

Izpostavljenost kreditnemu tveganju nasprotne stranke se obvladuje v okviru kreditnih 
limitov. Interna metodologija za spremljanje limitov izpostavljenosti iz tega naslova teh 

poslov upošteva potencialno izpostavljenost zaradi tržnih gibanj. Vrednost 
izpostavljenosti se izračunava dnevno v skladu z interno metodologijo in predstavlja le 
manjši del vrednosti pogodbe. V primeru sklepanja poslov s strankami slabše kreditne 
kakovosti banka zahteva ustrezna zavarovanja. 


3 Obvladovanje kreditnega tveganja 


Banka obvladuje kreditno tveganje: 

e z opredelitvijo tveganja dolžnika in oblikovanjem oslabitev finančnih sredstev in 
rezervacij za prevzete obveznosti po zunajbilančnih postavkah, 

e z zagotavljanjem kapitala za zadostno kapitalsko pokritost kreditnih tveganj, 
oblikovanjem oslabitev in rezervacij, 
z ustreznimi instrumenti obvladovanja tveganj (kreditnimi limiti, zavarovanji, ipd), 
z omejevanjem izpostavljenosti po posameznih komitentih, skupinah povezanih 
podjetij, dejavnostih in regijah. 


31 Oblikovanje oslabitev in rezervacij 


Oslabitve finančnih sredstev in rezervacije so prevzete obveznosti po zunajbilančnih 
postavkah se oblikujejo v skladu z Mednarodnimi standardi računovodskega poročanja. 
Banka najprej oceni, ali obstajajo nepristranski dokazi o oslabitvi oziroma možnostih 
izgube, kot so: pomembne finančne težave dolžnika, dejansko kršenje pogodbenih 
obveznosti, restrukturiranje finančnih sredstev, verjetnost stečaja ali finančne 
reorganizacije, obstoj merljivega zmanjšanja pričakovanih denarnih tokov banke 
finančnih sredstev od začetnega pripoznavanja teh sredstev, čeprav zmanjšanje še ne 
more biti razporejeno na posamezno sredstvo v banki, vključujoč: negativne spremembe 
pri poravnavanju dolgov v banki, nacionalne ali ekonomske pogoje, ki so povezani z 
neporavnavanjem finančnih sredstev v banki. 


Če obstajajo nepristranski dokazi o oslabitvi oziroma o možnosti izgube, banka oblikuje 
oslabitve za finančna sredstva oziroma rezervacije za prevzete obveznosti po 
zunajbilančnih postavkah na podlagi posamične ali skupinske ocenitve. Pri 
posamičnem ocenjevanju izgub iz kreditnega tveganja banka potrebno oslabitev 
finančnega sredstva izračuna kot razliko med knjigovodsko in nadomestno vrednostjo. 
Slednjo izračuna z diskontiranjem pričakovanih denarnih tokov, pri čemer upošteva tudi 
pričakovane denarne tokove iz unovčitve zavarovanj. 


Pri skupinskem ocenjevanju izgub iz kreditnega tveganja banka oblikuje homogene 
skupine glede na podobne značilnosti kreditnega tveganja, ki odražajo sposobnost 
dolžnika poravnati obveznosti v skladu s pogodbenimi določili. Banka oceni potrebne 
oslabitve in rezervacije za posamezno homogeno skupino na podlagi podatkov o 
neplačilih in izgubah v preteklem obdobju. 

3.2 Kreditni limiti 


Banka zmanjšuje kreditno tveganje z vzpostavitvijo in spremljanjem kreditnih limitov 
na ravni posameznih oseb in skupin povezanih oseb. Prav tako izpostavljeni strukturni 
limiti izpostavljenosti za posamezne gospodarske dejavnosti, geografska območja, pri 
izpostavljenosti do bank pa tudi po posameznih produktih. Za učinkovito obvladovanje 
tveganja koncentracije, ki izhaja iz portfelja kreditov, zavarovanih z vrednostnimi 
papirji, so vzpostavljeni in se spremljajo tudi limiti za obseg kreditov, zavarovanih z 
vrednostnimi papirji, so vzpostavljeni in se spremljajo tudi limiti za obseg kreditov, 
zavarovanih z vrednostnimi papirji, in limiti za obseg vrednostnih papirjev, prejetih v 
zastavo. Limiti izpostavljenosti kreditnemu tveganju zagotavljajo razpršenost kreditnega 
portfelja (Van Deventer et al 2004). Kreditne limite za posamezna podjetja v banki 
potrjuje kreditni odbor, ostale kreditne limite odobri odbor za upravljanje z bilanco. 


Pri svojem poslovanju banka izpolnjuje zakonske omejitve največje dopustne 
izpostavljenosti in vsote velikih izpostavljenosti. Vsako veliko izpostavljenost do 
posamezne osebe oziroma do skupine povezanih oseb ter limite do oseb v posebnem 
razmerju z banko predhodno odobri nadzorni svet. Kreditni limiti so določeni in 
spremljani v skladu z internimi metodologijami. Banka sproti spremlja kreditne limite 
in skrbi za razpršenost kreditnega portfelja. Limit zadolženosti je sestavni del ocene 
finančnega položaja podjetja in predstavlja prag zadolževanja podjetja pri banki. V 
banki se uporablja kot informativni pripomoček pri odobravanju kreditov in garancij. 
Limit zadolženosti podjetja banka izračuna na podlagi letnih podatkov. V primeru 
bistveno spremenjenega finančnega položaja (npr. velikega povečanja oz. zmanjšanja 
prihodkov) izračuna limit zadolženosti na podlagi tekočih podatkov. Banka izračuna 
limit kratkoročne zadolženosti in limit dolgoročne zadolženosti podjetja. 


Osnova za določitev limita kratkoročne zadolženosti so povprečni mesečni celotni 
donosi, kar pomeni, da celotna kratkoročna dobljena posojila ne smejo preseči 
povprečnih mesečnih celotnih donosov . 


a) Celotni limit kratkoročne zadolženosti 
Celotni limit kratkoročne zadolženosti = povprečni mesečni celotni donosi 
b) Prosti limit kratkoročne zadolženosti 


Če od celotnega limita kratkoročne zadolženosti odštejemo kratkoročna dobljena 
posojila, dobimo prosti limit kratkoročne zadolženosti, ki nam pove, koliko bi se 
podjetnik lahko (na podlagi letnih oz. tekočih podatkov, na osnovi katerih je limit 
izračunan) še kratkoročno zadolžil. Kriteriji za določitev limita so: 

e maksimalna kratkoročna zadolženost v višini povprečnih mesečnih donosov, 

e maksimalna izguba v višini povprečnih mesečnih celotnih donosov, 

e izkazane terjatve na lastniškem računu, 

e celotne obveznosti do virov sredstev zmanjšane za obveznosti na lastniškem 
računu v višini celotnih donosov, 

e maksimalna celotna izpostavljenost banke do zasebnika in njegovih povezanih 
oseb glede na višino kapitala banke 

e časovna razdobja oz. zamude, v katerih podjetje poravnava svoje obveznosti do 
banke (objektivni kriterij), 
poravnavanje zakonskih obveznosti, blokada računa, 
zavarovanje terjatev. 


Limit dolgoročne zadolženosti. Osnova za določitev limita dolgoročne zadolženosti je 
čisti dobiček (izguba) povečan(a) z amortizacijo (vključno z amortizacijo za kreditirano 
osnovno sredstvo). 


a) Celotni limit dolgoročne zadolženosti 


Celotni limit dolgoročne zadolženosti = Čisti dobiček (izguba)" + Amortizacija 
(vključno z amortizacijo za kreditirano osnovno sredstvo). * Cisti dobiček (izguba) = 
Dobiček (izguba) - Davek od dohodka iz dejavnosti -Osebni dohodek nosilca dejavnosti 


b) Prosti limit dolgoročne zadolženosti 


Če od celotnega limita dolgoročne zadolženosti odštejemo odplačila najetih celotnih 
(kratkoročnih in dolgoročnih) posojil za tekoče leto, dobimo prosti limit dolgoročne 
zadolženosti, ki nam pove, koliko bi se podjetje (na podlagi letnih oz. tekočih podatkov, 
na osnovi katerih je limit izračunan) lahko še zadolžil v tekočem letu. Pri določanju 
limita dolgoročne zadolženosti se uporabljajo tudi vsi našteti kriteriji za določanje limita 
kratkoročne zadolženosti, razen kriterija maksimalne kratkoročne zadolženosti v višini 
povprečnih mesečnih celotnih donosov. Limit dolgoročne zadolženosti ugotavljamo tudi 
na podlagi analize podatkov iz preteklih let ter projekcij bodočega poslovanja, ki 
temeljijo na učinkih investicije (podjetje mora predložiti investicijski program). 


c) Prosti limit dolgoročne zadolženosti z upoštevanjem določene obrestne 
mere in dobe vračanja kredita (kreditna sposobnost) 


Banka izračuna tudi prosti limit dolgoročne zadolženosti z upoštevanjem določene 
obrestne mere in dobe vračanja kredita (kreditno sposobnost), ki ga potrebuje tudi 
zavarovalnica kot osnovo za izračun zavarovalne premij. 


3.3 Metodologija in vrednotenje kreditnih zavarovanj 


Banka mora, v skladu s splošnimi standardi obvladovanja kreditnih tveganj, ki je 
sestavni del strategije in politike obvladovanja tveganj in pri izvajanju procesa 
ocenjevanja ustreznega notranjega kapitala za banke in hranilnice, izdelati 
metodologijo vrednotenja kreditnih zavarovanj (v nadaljevanju metodologija). Cilj 
metodologije je sistematska ureditev in poenotenje sprejema in spremljave vrednosti 

kreditnih zavarovanj, ki jih banka prejme za zavarovanje svojih terjatev, z namenom 
zmanjšanja kreditnega tveganja in znotraj tega predvsem zmanjšanja tveganja v zvezi z 
vrednotenjem zavarovanj. Metodologija je namenjena zaposlenim v banki, ki so 
vključeni v proces odobravanja, sprejemanja in spremljanja kreditnih zavarovanj. 
Krovni interni dokument v banki je običajno t.i. Politika kreditnih zavarovanj, kjer so 
opredeljeni njeni cilji, organizacijski vidik sprejemanja kreditnih zavarovanj, 
pristojnosti in odgovornosti pri sprejemanju kreditnih zavarovanj, vrste stvarnih in 
osebnih kreditnih zavarovanj, ki jih banka sprejema, postopki ugotavljanja in 
spremljanja primernosti in vrednosti kreditnih zavarovanj, kapitalske zahteve po prvem 
in drugem stebru, poročanje, notranje kontrole in javno razkrivanje podatkov iz naslova 
kreditnih zavarovanj. Pomembnejši izvedbeni interni dokument za pravne osebe je npr. 
Navodilo za sprejem in vodenje zavarovanj za pravne osebe, ki podrobneje 
opredeljuje in definira oblike zavarovanj, primernost zavarovanj, vodenje in 
evidentiranje zavarovanj kot tudi določa posamezne postopke dela pri sprejemanju in 
vodenju posameznih oblik kreditnih zavarovanj. Ugotavljanje in spremljanje 
primernosti zavarovanj glede na minimalne zahtev po Sklepu o zavarovanjih in Sklepu 
o izračunu kapitalske zahteve za kreditno tveganje po standardiziranem pristopu za 
banke in hranilnice je v banki tudi aplikativno podprto in se avtomatsko obdela glede na 
vnesene podatke o zavarovanju v centralno evidenco zavarovanj (CEZ). Pri tem je 
potrebno razlikovati med zavarovanji, ki jih banka sprejema in zavarovanji, ki so 
primerna za izračun kapitalske zahteve za kreditno tveganje. Če banka uporablja 
standardiziran pristop, ne more uporabljati zavarovanja z denarnimi terjatvami in 
zavarovanja s premičninami. Zaradi uporabe enostavne metode, ne more upoštevati 
učinkov okvirnih pogodb o pobotu in nekaterih vrst finančnega premoženja (npr. 
lastniški vrednostni papirji ali zamenljive obveznice, ki niso vključeni v glavni indeks, 
so pa uvrščeni v borzno trgovanje na priznani borzi). 


Banka običajno teži k sprejemanju čim več primernih zavarovanj, saj imajo le ta učinek 
na potrebni kapital banke, saj ga ob uporabi uteži tveganja znižujejo. Banka za 
zavarovanje svojih terjatev sprejema v okviru stvarnih kreditnih zavarovanj predvsem 
zavarovanja z nepremičninami, premičninami, denarnimi terjatvami, bančnimi vlogami 
pri kreditni instituciji in vrednostnimi papirji. V okviru osebnih kreditnih zavarovanj 
banka sprejema predvsem solidarna poroštva podjetij in fizičnih oseb, jamstva 
Republike Slovenije, jamstva zavarovalnic in garancije bank. Najpogostejše vrste 
zavarovanja so zavarovanje z nepremičninami, jamstvi in vrednostnimi papirji. V banki 
običajno poznamo dve vrsti zavarovanja terjatev: 

e obvezno oziroma osnovno zavarovanje — zavarovanje z menico/ami 

e dodatno zavarovanje — vse ostale oblike zavarovanja. 


Pri odločanju o odobritvi naložbe se pripisuje odločujočo pomembnost kreditnim 
zavarovanjem. Banka zahteva obstoj zavarovanja naložb, kot dodaten element, ki 
dopolnjuje dohodkovni in finančni položaj kreditojemalca, predvsem v primerih, ko 
njegova boniteta kaže na določene probleme, vendar ne takih, ki bi narekovali takojšnjo 
zavrnitev. Naložbe so praviloma zavarovane vsaj z eno obliko zavarovanja, oblika 
zahtevanega zavarovanja je odvisna od: 

kreditne politike banke 

vrste komitenta (vključno z njegovo formalnopravno obliko) 
vrste, ročnosti in namen kredita 

bonitete komitenta, 

kreditne sposobnosti komitenta 

povezave s Skupino in drugimi komitenti, 

preteklih izkušenj skupine pri sodelovanju s komitentom. 


Zavarovanje mora biti vedno realizirano pred nastankom terjatve banke do komitenta, 
razen če ni s sklepom o odobritvi določeno drugače. Po posamezni vrsti zavarovanja je 
potrebno v skladu s sklepom pooblaščenega delavca ali kreditnega odbora zagotoviti 
ustrezno razmerje med višino terjatve in vrednostjo zavarovanja (loan to value — LTV). 
Pri uporabi kreditnih zavarovanj banka pozornost namenja preostalemu tveganju. To 
tveganje na primer obstaja, kadar je zastavljeno premoženje prevrednoteno ali kadar 
obstaja problem unovčenja zavarovanja oziroma le-tega ni mogoče unovčiti razumnem 
času. Zavarovanje zmanjšuje kreditno tveganje, vendar lahko sočasno vpliva na 
nastanek ali porast drugih tveganj (pravno, operativno, likvidnostno ali tržno tveganje). 


Banki je pri odobravanju kreditov najpomembnejša kreditna sposobnost posojilojemalca, 
ki omogoča poravnava vseh obveznosti, prejeto kreditno zavarovanje služi kot 
sekundarni vir poplačila kredita. Kakovost zavarovanja ter razmerje med kreditom in 
vrednostjo zavarovanja, ki ju zahteva banka, sta odvisna od bonitete kreditojemalca in 
ročnosti kredita. Osnovni namen kreditnega zavarovanja je zmanjševanje kreditnega 
tveganja, ki ga banka izpolnjuje z večjim poudarkom na kreditnih zavarovanjih, ki ga 
banka izpolnjuje z večjim poudarkom na kreditnih zavarovanjih, ki zmanjšujejo izgube 
iz kreditnega tveganja, znižujejo kapitalske zahteve in izboljšujejo izterljivost zapadlih 
terjatev. Banka dodatno zmanjšuje kreditno tveganje s sklepanjem okvirnih pogodb o 
pobotu, ki zajemajo posle začasne prodaje oziroma začasnega odkupa vrednostnih 
papirjev in posle z izvedenimi finančnimi instrumenti oziroma druge posle z instrumenti 
kapitalskega trga. Okvirne pogodbe skupina sklepa z nasprotnimi strankami, ki imajo 
ustrezno boniteto in s katerimi ima velik obseg poslovanja. Te pogodbe na splošno 
nimajo za posledico pobota bilančnih terjatev in obveznosti, saj se posli ponavadi 
poravnavajo na bruto osnovi, vendar se v primeru neplačila vsi zneski z nasprotno 
stranko zaključijo in poravnajo na neto osnovi. 


Kreditno tveganje banka dodatno zmanjšuje s finančnimi zavezami in drugimi 
pogodbenimi določili, ki jih vključuje v kreditne pogodbe. Najpogosteje uporabljeni sta 
pogodbeni določili »pari passu« in »negative pledge«. Finančne zaveze se izbrane 
finančne kategorije oziroma finančni kazalniki, ki jih mora kreditojemalec v času 
trajanja kreditnega razmerja izpolnjevati v dogovorjeni višini. 


Unovčevanje zavarovanj posojil 


Banka je odgovorna za spremljanje in reševanje neporavnanih kreditov oziroma 
slabih naložb v skladu z zakonskimi predpisi ter internimi navodili in akti. Neporavnani 

krediti oziroma slabe naložbe se na začetku obravnavajo na ravni komercialnih enot, ki 
se ukvarjajo s kreditiranjem. Le ti skušajo oceniti vse informacije, ki so na voljo, zlasti 
pokritje neporavnanih kreditov z zavarovanji ali pa možnost restrukturiranja kredita s 
podaljšanjem roka vračila kredita in s tem ponovno omogočila kreditojemalcu redno 
odplačevanje obveznosti do banke. Pri tem skuša pridobiti dodatno zavarovanje. Če 
prestrukturiranje kredita ni mogoče, sproži ustrezne postopke, v okviru katerih se banka 
in dolžnik poskušata dogovoriti za izvensodno poravnavo. Zavarovanje posojil z 
nepremičninami ali z vrednostnimi papirji v kreditnem portfelju bank pomenijo v 
razmerah negotovosti na kapitalskih trgih in nestabilnosti cen na nepremičninskem trgu 
dodaten dejavnik tveganja za banke. Zaradi znižanih cen nepremičnin so se razmerja 
LTV pri posojilih, zavarovanih s hipotekami, poslabšala. 

Sklepne besede 


Okolje v katerem poslujejo banke je izredno dinamično in hiter razvoj spremljajo 
številna tveganja. Tveganju se v poslovni banki ni mogoče popolnoma izogniti, zato se 
mora vsaka banka zavedati učinkovitega obvladovanja tveganj, ki vključuje prvine 
prepoznavanja, merjenja in ocenjevanja, spremljanja in poročanja. Banka, ki aktivno 
obvladuje tveganja ima pred konkurenco odločilno prednost. Osrednje mesto med 
bančnimi tveganji, zavzema nedvomno kreditno tveganje in ga lahko opredelimo kot 
tveganje nastanka izgube zaradi neizpolnitve obveznosti dolžnika do banke. Cilj 
obvladovanja kreditnih tveganj je maksimiranje tveganja prilagojene donosnosti in 
hkrati obdržati nivo tveganja v sprejemljivih okvirjih. Pri obvladovanju tveganja mora 
banka upoštevati ne samo tveganja v celotnem kreditnem portfelju ampak tudi tveganja 
pri sklepanju individualnih kreditnih poslov. Obvladovanje kreditnih tveganj je ključna 
komponenta celovitega obvladovanja tveganj in bistveno vpliva na dolgoročno 
uspešnost vsakega bančnega poslovanja. Obvladovanje ključnih tveganj, ki jih 
najpogosteje delimo na kreditno, obrestno, valutno, likvidnostno, tržno in operativno, je 
temeljito regulirano tudi z bančnimi predpisi, med katerimi je v Slovenskem bančnem 
prostoru najpomembnejši Zakon o bančništvu s podzakonskimi akti. 


Banke poskušajo obvladovati kreditno tveganje na različne načine, ki jih v procesu 
obvladovanja tveganj delimo na merjenje in instrumente obvladovanja kreditnih tveganj. 
Z merjenjem tveganja banka določi mejo še sprejemljivega tveganja, ki ga je 
pripravljena prevzeti. Za merjenje kreditnega tveganja obstajajo različni modeli, ki 
segajo od kvantitativnih do kvalitativnih. Kreditno tveganje banka v nadaljevanju 
obvladuje na več načinov oziroma z več instrumenti kot na primer z izpolnjevanjem 
zakonskih zahtev, razpršenostjo naložb po sektorjih, uporabo ustreznih modelov in z 
zavarovanjem kreditov. Bistven dejavnik za obvladovanje kreditnega tveganja je tudi 
ugotavljanje bonitete kreditojemalca. Banke komitente razvrščajo v bonitetne razrede in 
na podlagi tega določajo tudi zavarovanje kreditne naložbe. Banke ocenjujejo kvaliteto 
svojega kreditnega portfelja in kreditna tveganja na podlagi bonitetnih ocen komitentov. 
Pri tem banka z bonitetno oceno naredi oceno kvalitete komitenta in njegove 
sposobnosti, da bo izpolnil svoje obveznosti. Pomembno oceno odigra tudi oblika 
kreditnega zavarovanja in to že na začetku postopka odobritve kredita. Na podlagi tega, 
kaj je kreditojemalec pripravljen ponuditi za zavarovanje kredita se določa tudi višina 
kredita in njegova cena, torej obrestna mera ter strošek odobritve kredita. 

Namen tega besedila je bil v operativnem smislu predstaviti pomen in različne metode 
merjenja, ocenjevanja in obvladovanja kreditnega tveganja ter njegovo obvladovanje ter 
predstaviti poznane možnosti za obvladovanje tveganj v bančnem sektorju. Avtorji 
upamo, da smo namen dosegli. 

